**Anexă**

**la Ordinul Ministrului Mediului, Apelor și Pădurilor nr……… /…………**

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| **GHID PRIVIND REGULILE ȘI CONDIȚIILE APLICABILE FINANȚĂRII DIN FONDURILE EUROPENE AFERENTE PNRR ÎN CADRUL APELULUI DE PROIECTE – ACTUALIZAREA PLANURILOR DE MANAGEMENT APROBATE****PNRR/2024/C2/3.1** |
| **COMPONENTA C2 – PĂDURI ȘI PROTECȚIA BIODIVERSITĂȚII** **INVESTIȚIA 3:**Actualizarea planurilor de management aprobate și identificarea zonelor potențiale de protecție strictă în habitate naturale terestre și marine în vederea punerii în aplicare a Strategiei UE privind biodiversitatea pentru 2030**SUBINVESTIȚIA 3.1:**Actualizarea planurilor de management aprobate |

IMPORTANT

Vă recomandăm ca înainte de a începe completarea cererii de finanțare pentru apelul de proiecte cu titlul PNRR/2024/C2/3.1, să vă asigurați că ați parcurs toate informațiile prezentate în acest documentși să vă asigurați că ați înțeles toate aspectele legate de specificul intervențiilor finanțate din fonduri europene aferente PNRR.

Vă recomandăm ca până la data limită de depunere a cererilor de finanțare în cadrul prezentului apel de proiecte să consultați periodic pagina de internet <http://ananp.gov.ro/>, pentru a urmări eventualele modificări/interpretări ale condițiilor specifice, precum și alte comunicări/ clarificări pentru accesarea fondurilor europene aferente PNRR.

Cuprins

[1 INFORMAȚII OBIECTIV DE INVESTIȚII 3](#_Toc187821267)

[1.1 Pilonul, componenta, obiectivul general, definiții 3](#_Toc187821268)

[1.2 Informații despre apelurile de proiecte 7](#_Toc187821269)

[1.3 Activitățile sprijinite în cadrul Investiției 7](#_Toc187821271)

[1.4 Solicitanți eligibili 8](#_Toc187821272)

[1.5 Alocarea apelului de proiecte 11](#_Toc187821274)

[1.6 Indicatorii apelului de proiecte 12](#_Toc187821277)

[2. AJUTOR DE STAT 14](#_Toc187821278)

[3. EVALUAREA ȘI SELECȚIA PROIECTELOR 14](#_Toc187821279)

[3.1 Activitățile eligibile din cadrul proiectului 14](#_Toc187821280)

[3.2 Eligibilitatea proiectului 25](#_Toc187821284)

[3.3 Respectarea principiului „Do No Significant Harm” (DNSH) 27](#_Toc187821285)

[3.4 Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea 27](#_Toc187821286)

[4. ELIGIBILITATEA CHELTUIELILOR 28](#_Toc187821287)

[5. DEPUNEREA ȘI COMPLETAREA CERERILOR DE FINANȚARE 31](#_Toc187821288)

[5.1 Modalitatea de depunere a cererilor de finanțare 31](#_Toc187821289)

[5.2 Limba utilizată la completarea cererii de finanțare 31](#_Toc187821290)

[5.3 Cererea de finanțare și Anexe 32](#_Toc187821291)

[5.4 Semnarea cererii de finanțare și a documentelor anexate 32](#_Toc187821300)

[5.5 Renunțarea la cererea de finanțare 33](#_Toc187821301)

[6 CONTRACTAREA ȘI IMPLEMENTAREA PROIECTELOR 33](#_Toc187821302)

[6.1. Contractarea proiectelor 33](#_Toc187821303)

[6.2. Implementarea și monitorizarea proiectelor 34](#_Toc187821307)

[7 FINANȚAREA CHELTUIELILOR ELIGIBILE 35](#_Toc187821308)

[8 PREVENIREA, VERIFICAREA ȘI CONSTATAREA NEREGULILOR 38](#_Toc187821309)

[9 MODIFICAREA GHIDULUI SOLICITANTULUI 38](#_Toc187821310)

[10 ANEXE 39](#_Toc187821311)

# INFORMAȚII OBIECTIV DE INVESTIȚII

## Pilonul, componenta, obiectivul general, definiții

**Pilonul I. Tranziția verde**

**Componenta C2 : PĂDURI ȘI PROTECȚIA BIODIVERSITĂȚII face parte din Pilonul I. Tranziție verde**

Obiectivul acestei componentei este de a armoniza practicile de management forestier cu cele privind conservarea biodiversității și protejarea mediului și asigurarea tranziției către o Europă neutră din punct de vedere climatic prin crearea de noi suprafețe acoperite cu păduri și refacerea habitatelor degradate. În special, componenta vizează:

1. combaterea eficientă a tăierilor ilegale de arbori, creșterea suprafeței acoperite cu păduri și a contribuției sectorului forestier la atingerea țintelor europene privind clima și biodiversitatea, inclusiv prin reforma sistemului de management și a celui de guvernanță în domeniu,
2. consolidarea sistemului de management al ariilor naturale protejate în vederea facilitării implementării măsurilor active de conservare stabilite, prin raportare la obiective specifice de conservare pentru habitate și specii, precum și a Strategiei Europene privind biodiversitatea

Se preconizează că măsurile incluse în componentă vor aborda unele provocări evidențiate în recomandarea specifică țării de a concentra investițiile asupra tranziției verzi și a tranziției digitale, în special asupra infrastructurii de mediu, printre altele (Recomandarea specifică 4 din 2019 și Recomandarea specifică 3 din 2020). Se preconizează că nicio măsură din cadrul acestei componente nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852, ținând seama de descrierea măsurilor și a etapelor de atenuare prevăzute în planul de redresare și reziliență în conformitate cu Orientările tehnice DNSH (2021/C58/01).

Componenta 2 vizează 2 reforme și 5 investiții în conformitate cu prevederile PNRR, așa cum au fost prevăzute prin Decizia de punere în aplicare a Consiliului de aprobare a evaluării planului de redresare și reziliență al României Bruxelles, 27.9.2021 COM(2021) 608 final[[1]](#footnote-1), cu modificările și completările ulterioare[[2]](#footnote-2).

**Reforma 2. Reforma sistemului de management al ariilor naturale protejate în vederea implementării coerente și eficace a Strategiei Europene privind biodiversitatea**

Obiectivul acestei reforme este de a operaționaliza cadrul actual de desemnare a ariilor naturale protejate, în special prin instituirea unui mecanism de corelare a legislației specifice diferitelor sectoare de activitate cu impact asupra biodiversității, respectiv educație, agricultură, silvicultură, cinegetică, turism, organizarea teritoriului, transporturi și energie, astfel încât prevederile sectoriale specifice să nu afecteze/restricționeze punerea în aplicare a măsurilor de conservare prevăzute în planurile de gestionare a ariilor naturale protejate.

În vederea implementării acestei măsuri, este necesară realizarea unei baze de date naționale aferentă distribuției spațiale, stării și parametrilor de conservare pentru speciile și habitatele din ariile naturale protejate pe baza actualizării datelor din planurile de management.

Reforma 2 cuprinde 3 investiții. Prin prezentul ghid specific se acordă finanțare pentru realizarea țintelor cuprinse în Investiția 3, Subinvestiția 3.1.

**Investiția 3. Actualizarea planurilor de management aprobate și identificarea zonelor potențiale de protecție strictă în habitate naturale terestre și marine în vederea punerii în aplicare a Strategiei UE privind biodiversitatea pentru 2030**

**Subinvestiția 3.1. Actualizarea planurilor de management aprobate**

**Obiectiv general:** Consolidarea sistemului de management al ariilor naturale protejate în vederea facilitării implementării măsurilor active de conservare stabilite, prin raportare la obiective specifice de conservare pentru habitate și specii.

**Obiectiv specific:** actualizarea planurilor de management aprobate pentru cel puțin 250 de arii naturale protejate.

Planurile de management vor fi actualizate în conformitate cu Ghidul de elaborare a planurilor de management și cadrul metodologic agreat cu CE în 2020 pentru detalierea obiectivelor specifice de conservare pentru habitate și specii, aspecte integrate în Ghidul de elaborare a Planului de management al ariilor naturale protejate, aprobat prin Ordinul ministrului mediului, apelor și pădurilor nr. 901/2023.

Se va acorda prioritate ariilor naturale protejate potențial afectate de proiectele de infrastructură pentru care România s-a angajat, în conformitate cu legislația UE relevantă, să colecteze în continuare date în vederea detalierii obiectivelor de conservare pentru habitate și specii, inclusiv specii de păsări migratoare.

**Contextul apelului:**

Planul de management al unei arii naturale protejate reprezintă documentul care descrie și evaluează situația actuală a ariei naturale protejate, definește obiectivele, precizează acțiunile și măsurile de conservare necesare și reglementează activitățile care se pot desfășura pe teritoriul ariilor naturale protejate, în conformitate cu obiectivele de management.

Realizarea unui plan de management prevede existența măsurilor de conservare și de management care se vor aplica sau implementa în aria naturală protejată, precum și principalele consecințe socio-economice ale măsurilor de conservare implementate.

Astfel, procesul de elaborare a unui plan de management presupune realizarea meticuloasă, precisă și completă a mai multor studii, respectiv:

1. studiu de cartare, inventariere și evaluare a speciilor și habitatele de interes conservativ; interrelații între specii/habitate;
2. studiu privind identificarea presiunilor și amenințărilor asupra speciilor și habitatelor de interes conservativ;
3. studiu privind evaluarea stării de conservare a speciilor și habitatelor de interes conservativ;
4. studiu privind stabilirea obiectivelor și/sau măsurilor de conservare și de management (trebuie să țină cont de studiile de mai sus);
5. hărți/seturi de date geospațiale (GIS): ecosistemelor, distribuției speciilor, habitatelor, UAT-urilor, utilizării terenurilor.

Pornind de la principiile conservării diversității biologice, ameliorării și refacerii ecosistemelor și peisajelor degradate, conservării și valorificării calității mediilor naturale, dezvoltării durabile, ameliorării calității vieții și asigurării coerenței managementului, dezvoltării armonioase a ecosistemelor naturale, opiniei generale unitare, respectării autonomiei locale, integrării și informării populației în acțiunile desfășurate trebuie menționat că **lipsa unui plan de management sau elaborarea sau actualizarea sa defectuoasă poate conduce la posibilitatea degradării sau pierderii valorilor ariei naturale protejate și totodată, prin raportarea unor date inexacte sau incomplete, la pierderea sau blocarea unor proiecte majore de investiții necesare dezvoltării durabile a comunităților concomitent cu pierderea unor veritabile active naturale specifice biodiversității.**

**Definiții**

În sensul prezentului ghid de finanțare, termenii și expresiile de mai jos se definesc astfel:

1. Agenția Națională pentru Arii Naturale Protejate (ANANP) – Instituție publică cu personalitate juridică ce funcționează în subordinea Ministerului Mediului, Apelor și Pădurilor (MMAP), desemnată ca Agenție de implementare a proiectelor cu rolul de a implementa investițiile din cadrul Planul Național de Redresare și Reziliență (PNRR) în numele coordonatorului de reforme și/sau investiții (MMAP), în baza acordului de implementare nr. 70304/20.12.2024;
2. beneficiarul finanțării – solicitantul de finanțare căruia i-a fost aprobată cererea de finanțare depusă în cadrul apelului de proiecte și care a încheiat un contract de finanțare cu ANANP;
3. cerere de finanțare – cererea completată și transmisă de solicitantul de finanțare în cadrul apelului, în vederea obținerii finanțării, conform modelului prevăzut în anexa nr.1 la ghid;
4. cerere de transfer – solicitarea beneficiarului finanțării adresată ANANP, în baza căreia se face plata sumelor acordate în vederea finanțării;
5. contract de finanțare – contractul încheiat între ANANP și beneficiar, conform modelului prevăzut în anexa nr.2 la ghid;
6. dosarul cererii de transfer– cererea de transfer însoțită de documentația prevăzută în prezentul ghid care trebuie depusă de către beneficiarul finanțării în vederea plății de către ANANP a sumelor acordate cu titlu de finanțare;
7. acord de parteneriat – actul juridic semnat între membrii Parteneriatului cu scopul implementării Proiectului în parteneriat, potrivit modelului prevăzut în anexa nr.3 la ghid;
8. parteneriat - formă de cooperare între entități de drept public și/sau privat care urmăresc realizarea/implementarea în comun a proiectelor ce fac obiectul prezentului Ghid și pentru care a fost încheiat un act juridic ce stabilește drepturile și obligațiile părțilo;
9. zonă de proiect – una sau mai multe arii naturale protejate care au planuri de management ce necesită actualizare și care fac obiectul unei cereri de finanțare adresată ANANP;
10. solicitant – persoană juridică unică sau lider de parteneriat, care, pentru participare la apelul de proiecte, îndeplinește prevederile de eligibilitate din prezentul ghid;
11. expert responsabil – persoana cu experiență specifică în domeniul de expertiză și cunoștințe științifice, desemnată și/sau selectată în baza unei proceduri competitive. specifică, după caz, achizițiilor publice sau de către solicitant. Expertul responsabil, în mod solidar cu solicitantul, este în mod direct răspunzător de gestionarea activității, analiza și elaborarea la standarde calitative și cantitative, respectiv, după caz, avizarea livrabilelor în domeniul de competență.

În cuprinsul prezentului ghid și a anexelor acestuia sunt utilizate următoarele reguli de interpretare:

1. cuvintele care indică singularul includ și pluralul, iar cuvintele care indică pluralul includ și singularul, acolo unde acest lucru este permis de context;
2. cuvintele care indică un gen includ toate genurile;
3. termenul „zi” reprezintă zi calendaristică, dacă nu se specifică altfel;
4. referirea la persoane include atât persoane fizice, cât și persoane juridice;
5. ghidul de finanțare stabilește regulile și condițiile aplicabile de depunere a cererilor de finanțare în cadrul apelului competitiv de proiecte:
6. trimiterile la actele normative includ și modificările și completările ulterioare ale acestora, precum și orice alte acte normative subsecvente;
7. în cazul în care oricare dintre prevederile prezentului ghid de finanțare este sau devine nulă, invalidă sau neexecutabilă conform legii, legalitatea, valabilitatea și posibilitatea de executare a celorlalte prevederi din prezentul ghid de finanțare vor rămâne neafectate, iar participanții vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere prin conținutul prezentului ghid de finanțare;
8. nicio prevedere a prezentului ghid de finanțare nu poate fi interpretată ca reprezentând o permisiune pentru neîndeplinirea altor obligații legale ce revin părților ca urmare a prevederilor legislației naționale și comunitare în vigoare;
9. în cazul în care există contradicții sau diferențe între prevederile prezentului ghid de finanțare, pe de o parte și cele ale legislației naționale sau europene în vigoare, pe de altă parte, acestea din urmă prevalează;
10. termenii, expresiile și acronimele utilizate în prezentul ghid de finanțare sunt în conformitate cu prevederile legislației naționale și europene incidente, în vigoare;
11. proiectul corespunde, este localizat și tratează toate ariile naturale protejate (inclusiv ariile naturale protejate de interes național cu care se suprapun total sau parțial cu siturile Natura2000) care fac obiectul actualizării planului/planurilor de management;
12. prin semnătură electronică sau digitală se înțelege semnătură electronică extinsă, bazată pe un certificat calificat, eliberat de un furnizor de servicii de certificare acreditat.

În cuprinsul prezentului ghid sunt utilizate următoarele abrevieri:

1. AA – Autoritatea de Audit;
2. ANANP – Agenția Națională pentru Arii Naturale Protejate;
3. CE – Comisia Europeană;
4. CI – carte de identitate.
5. CNP - codul numeric personal
6. CV - curriculum vitae
7. DLAF – Departamentul pentru Lupta Antifraudă;
8. DNA – Direcția Națională Anticorupție;
9. DNSH - a nu prejudicia în mod semnificativ, în contextul mecanismului de redresare și reziliență și a obținerii de fonduri europene;
10. ECA – Curtea Europeană de Audit;
11. EPPO – Parchetul European;
12. MIPE – Ministerul Investițiilor și Proiectelor Europene;
13. MMAP – Ministerul Mediului, Apelor și Pădurilor;
14. MRR – Mecanismul de Redresare și Reziliență;
15. OLAF – Oficiul European de Luptă Antifraudă;
16. PNRR - Planul Național de Redresare și Reziliență;
17. UIP – Unitate de Implementare a Proiectului;

## Informații despre apelurile de proiecte

### Tipul de apel de proiecte lansat

Pentru Investiția 3. Actualizarea planurilor de management aprobate și identificarea zonelor potențiale de protecție strictă în habitate naturale terestre și marine în vederea punerii în aplicare a Strategiei UE privind biodiversitatea pentru 2030, subinvestiția 3.1. Actualizarea planurilor de management aprobate se lansează prezentul **apel de proiecte competitiv,** cu termen/perioadă limită de depunere și cu respectarea cerințelor privind încadrarea proiectului în prevederile prezentului Ghid.

Prezentul apel de proiecte este deschis pentru toți beneficiarii eligibili, în limita bugetului general maxim alocat și a bugetului maxim eligibil alocat la nivel de zonă de proiect.

## Activitățile sprijinite în cadrul Investiției

La nivelul investiției, planurile de management avute în vedere pentru actualizare sunt aferente unui număr de cel puțin 250 de arii naturale protejate, pentru care se va asigura cartarea și inventarierea distribuției habitatelor și speciilor în vederea stabilirii stării de conservare a acestora și a obiectivelor specifice de conservare conform cadrului metodologic agreat cu CE prin:

1. monitorizarea și evaluarea stării de conservare a speciilor și habitatelor de importanță comunitară;
2. cartarea și inventarierea speciilor sălbatice de interes comunitar în vederea determinării măsurilor pentru menținerea/îmbunătățirea stării de conservare a speciilor și habitatelor de importanță comunitară la nivel de sit;
3. alte activități necesare specifice elaborării, avizării și aprobării planurilor de management.

Procesul de actualizare a conținutului Planurilor de management aprobate presupune activități complexe de analiză și selecție a informațiilor relevante existente, respectiv, colectarea și verificarea acestora pe teren și transpunerea lor într-o structură unitară conformă cu detalierile transmise de Comisie în 2020 și integrate în Ghidul de elaborare a Planului de management al ariilor naturale protejate, aprobat prin Ordinul ministrului mediului, apelor și pădurilor nr. 901/2023.

Actualizarea datelor existente și alinierea la cerințele comisiei europene necesită timp dedicat studiilor, cartărilor și inventarierilor de detaliu pe teren, în perioadele specifice ciclului biotic al fiecărei specii sau habitat.

Activitățile sunt eligibile doar dacă sunt respectate cumulativ:

1. toate criteriile de eligibilitate prevăzute în prezentul ghid;
2. totalitatea livrabilelor elaborate și avizate, suspuse recepției, respectă și se încadrează în prevederile Ghidului de elaborare a Planului de management al ariilor naturale protejate, aprobat prin Ordinul ministrului Mediului, Apelor și Pădurilor nr. 901/2023.

În cazul unor suprapuneri totale sau parțiale a ariilor naturale protejate, inclusiv cele de interes național, se aplică prevederile art.21 alin.(7) din Ordonanță de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr.49/2011, cu modificările și completările ulterioare.

##  Solicitanți eligibili

Solicitanții eligibili în vederea depunerii cererii de finanțare în cadrul apelului de proiecte sunt:

1. instituțiile de învățământ superior acreditate[[3]](#footnote-3) care dețin specializări/programe de studii universitare în conformitate cu necesitățile de implementare impuse de activitățile specifice actualizării planurilor de management;
2. Academia Română, institutele și unitățile subordonate acesteia[[4]](#footnote-4) care dețin competențe în conformitate cu necesitățile de implementare impuse de activitățile specifice actualizării planurilor de management;
3. Academia de Științe Agricole și Silvice "Gheorghe Ionescu-Șișești", institutele și unitățile subordonate acesteia care dețin competențe în conformitate cu necesitățile de implementare impuse de activitățile specifice actualizării planurilor de management;
4. institute naționale de cercetare-dezvoltare[[5]](#footnote-5) care dețin competențe în conformitate cu necesitățile de implementare impuse de activitățile specifice actualizării planurilor de management;
5. unități/Institute de cercetare, inclusiv cele de pe lângă universități care dețin competențe în conformitate cu necesitățile de implementare impuse de activitățile specifice actualizării planurilor de management;
6. instituții publice de cultură - Muzee (ex. muzeul Antipa, Muzeul geologic al României etc.)[[6]](#footnote-6) care dețin competențe în conformitate cu necesitățile de implementare impuse de activitățile specifice actualizării planurilor de management;
7. persoane juridice de drept privat, inclusiv organizații non-guvernamentale, care dețin competențe în conformitate cu necesitățile de implementare impuse de activitățile specifice actualizării planurilor de management și care să aibă prevăzut în actul constitutiv atribuții de protecția mediului și/sau protecția naturii și care sunt organizate și funcționează în conformitate cu prevederile Ordonanței Guvernului nr.26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare, inclusiv filiale ale asociațiilor și fundațiilor internaționale înregistrate în conformitate cu legislația în vigoare în România.
8. parteneriate constituite în baza unui acord de parteneriat, încheiat conform anexei nr.3 la ghid, între tipurile de solicitanți eligibili anterior menționați și persoane juridice de drept privat.

În cadrul parteneriatelor, partenerii sunt selectați și își desfășoară activitatea prin aplicarea unui tratament egal, în condițiile legii prin procedură de selecție competitivă, deschisă, transparentă și nediscriminatorie, procedură elaborată și aplicată conform metodologiei prevăzută în anexa nr.4 la ghid. Partenerii sunt selectați printr-o procedură de selecție competitivă, care să respecte cel puțin, principiile transparenței, tratamentului egal, nediscriminării și utilizării eficiente a fondurilor publice.

**Notă !**

Prin excepție - nu sunt eligibile entitățile publice care, conform atribuțiilor legale, sunt implicate în procedurile de avizare și\sau aprobare a planurilor de management.

**1.4.1. Solicitantul este eligibil doar dacă deține competențe pentru actualizarea unui plan de management aprobat, respectiv îndeplinește și demonstrează cumulativ următoarele criterii:**

|  |  |  |
| --- | --- | --- |
| **Nr. crt.** | **Criteriu** | **Se demonstrează prin** |
| 1 | are capacitatea administrativă de a planifica, organiza și implementa activitățile necesare pentru actualizarea unui plan de management aprobat | Act administrativ constituire UIP |
| 2 | deține expertiză și experiență în proiecte cu finanțare nerambursabilă sau rambursabilă, care vizează activități de cercetare și/sau implementare în domeniile menționate în anexa nr. 5 la ghid | Documente justificative, 1-2 contracte la nivel de entitate juridică |
| 3 | Face dovada că la data depunerii cererii de finanțare, cel puțin 50% din experții responsabili ai proiectului reprezintă personal propriu angajat de minim 6 luni. | Lista plus documente justificative experți:1. declarația conducătorului și listă experți proprii care trebuie să conțină și CNP-ul fiecăruia (se predă și document editabil Excel sau compatibil Excel);
2. adeverință vechime pentru fiecare expert;
3. declarație de disponibilitate expert;
4. copie CI pentru fiecare persoană din listă.
 |
| 4 | Atât la momentul depunerii cereri de finanțare, cât și ulterior în procedura de implementare, solicitantul trebuie să facă dovada că minim 75% din numărul experților responsabili sunt alocați unui singur domeniu de expertiză | Lista plus acte experți.Un expert nu poate fi alocat pe mai mult de 2 domenii |
| 5 | Experții responsabili proprii alocați în vederea desfășurării activităților aferente implementării proiectului trebuie să fie licențiați și/sau, absolvenți de studii postuniversitare de master/doctorat în domenii de studiu/cercetare menționate în anexa nr. 5 la ghid | Lista și documente justificative experți:1. diploma;
2. participarea într-o poziție / funcție similara sau asimilată la proiect/contract finanțat din fonduri publice și/sau private, demonstrată cumulativ prin CV, fisa postului sau document similar, contract conform prevederilor prezentului Ghid.
 |
| 6 | resursa umană necesară în vederea derulării activităților pentru actualizarea unui plan de management aprobat. | Act administrativ UIP și listă experți responsabili |

### Solicitantul și/ sau reprezentatul legal NU se încadrează în niciuna dintre situațiile de neeligibilitate prezentate în Declarația de eligibilitate (anexa nr.6 la prezentul ghid)

Pentru completarea cererii de finanțare se va utiliza **Declarația de eligibilitate** în care sunt detaliate situațiile în care solicitantul și/sau reprezentantul legal **NU** trebuie să se regăsească pentru a fi beneficiarul finanțării din cadrul acestei investiții.

Începând cu data depunerii cererii de finanțare, pe perioada de verificare și contractare **Solicitantul/partenerul** nu trebuie să se afle în situațiile prevăzute la punctul B. din anexa nr. 6 la prezentul ghid.

**Reprezentantul legal** care își exercită atribuțiile de drept pe perioada procesului de evaluare și contractare trebuie să nu se afle într-una dintre situațiile prevăzute la punctul C. din anexa nr. 6 la prezentul ghid.

**Notă !**

În cadrul apelului de proiecte, solicitantul, singur sau în calitate de lider de parteneriat, poate aplica pentru maximum două proiecte la nivel național**, pentru care poate să beneficieze de finanțare pentru maximum două proiecte.**

**La nivelul unei zone de proiect, o entitate juridică poate participa cu o singură cerere de finanțare în calitate de lider sau partener – nerespectarea prezentei constituie criteriu eliminatoriu pentru toate solicitările aferente zonei de proiect în care este prezentă entitatea juridică!**

**La nivel național, simultan cu respectarea condiției eliminatorii referitoare la participarea unică pe zona de proiect, calitatea de partener nu este restricționată la un număr finit de proiecte.**

 **Fiecare cerere de finanțare, este întocmită integral pentru o zonă de proiect**, așa cum este identificată în anexa nr.7 la prezentul Ghid.

**Nu sunt acceptate cereri de finanțare parțiale la nivel de zonă de proiect sau care abordează o altă grupare a ariilor naturale protejate pe zone de proiect.**

Actualizarea planurilor de management aprobate și termenele de finalizare se adresează ariilor naturale protejate identificate și descrise în anexa nr. 8 la prezentul Ghid, cu respectarea prevederilor art.21 din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare.

## Alocarea apelului de proiecte

### Alocarea financiară totală

**Alocarea financiară** acordată prin PNRR pentru acest apel de proiecte este de maximum 108.000.000 euro, exprimată în lei fără TVA, luând în considerare cursul de schimb 1 euro = 4,98 lei.

### Alocarea financiară la nivel de proiect

**Zonele de proiect, așa cum sunt identificate în Anexa nr. 8 la ghid, corespund unuia sau în mod corelat, mai multor situri Natura 2000.**

Alocarea financiară la nivelul zonei de proiect a avut în vedere complexitatea zonei de proiect, exprimată nerestrictiv prin:

1. numărul, tipologia și specificul habitatelor naturale și speciilor menționate în Formularul / Formularele Standard Natura2000;
2. tipologia și complexitatea formelor de relief, specific morfologic și geomorfologic corelat cu posibilitatea, modalitatea și gradul de accesibilitate;
3. numărul și suprafața totală a ariilor naturale protejate din zona de proiect;
4. media elementelor comparative de natură financiară dedicate elaborării planurilor de management ce fac obiectul prezentului apel, prin exercițiile financiare anterioare din care au fost eliminate alocările financiare dedicate elementelor de infrastructură și achiziții (ex.: centre de vizitare, autoturisme etc.) care nu fac obiectul finanțării prezentei investiții prin PNRR;
5. termenele și prioritizarea livrabilelor finale – planuri de management actualizate și aprobate;
6. în componența sumei finale maxime de bugetare la nivelul fiecărei zone de proiect au fost alocate sume dedicate (la nivel de plan de management) componentei de concepție, elaborare și avizare (inclusiv evaluare adecvată).

**Detalii aferente fiecărei zone de proiect, respectiv** **lista siturilor, actul de instituire, actul de aprobare a planului de management ce trebuie actualizat, extinderea siturilor la nivel de bioregiune și zonă de dezvoltare dar fără a se limita la acestea, sunt disponibile tabelar în anexa nr. 9 la prezentul ghid.**

Alocarea financiară la nivelul fiecărei zone de proiect este prezentată detaliat în anexa nr. 10 la prezentul ghid.

Rata de finanțare acordată prin PNRR este de 100% din valoarea cheltuielilor eligibile ale proiectului fără TVA.

În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta 2 – Păduri și Protecția Biodiversității, în conformitate cu legislația în vigoare. În condițiile în care cheltuiala aferentă TVA ce a fost solicitată este eligibilă doar dacă nu este recuperabilă, rambursabilă sau compensată prin orice alte mijloace potrivit prevederilor legale;

În afara valorii eligibile a proiectului, orice altă cheltuială constituie cheltuială neeligibilă și va fi suportată de beneficiar.

## Indicatorii apelului de proiecte

Indicatorul apelului de proiecte îl reprezintă numărul de arii naturale protejate cu planuri de management actualizate intrate în vigoare, la termenele menționate în anexa nr. 8 la ghid.

Indicatorii vor fi preluați în cererea de finanțare, centralizat, la nivel de zonă de proiect.

În cererea de finanțare vor fi prezentate următoarele informații, la nivel de componentă:

|  |  |  |  |
| --- | --- | --- | --- |
| **Zona de proiect nr:** | **Număr planuri de management** | **Valoare la începutul implementării zonei de proiect (nr. situri Natura2000 cu plan de management necesar de actualizat)** | **Valoare la finalul implementării zonei de proiect (nr. situri Natura2000 cu plan de management actualizat în vigoare)** |
| 1 | 2 | 2 |   |
| 2 | 10 | 20 |   |
| 3 | 2 | 3 |   |
| 4 | 5 | 5 |   |
| 5 | 13 | 14 |   |
| 6 | 6 | 6 |   |
| 7 | 7 | 7 |   |
| 8 | 3 | 7 |   |
| 9 | 3 | 4 |   |
| 10 | 9 | 10 |   |
| 11 | 7 | 7 |   |
| 12 | 9 | 11 |   |
| 13 | 5 | 5 |   |
| 14 | 6 | 6 |   |
| 15 | 2 | 8 |   |
| 16 | 1 | 4 |   |
| 17 | 4 | 8 |   |
| 18 | 9 | 9 |   |
| 19 | 6 | 6 |   |
| 20 | 3 | 5 |   |
| 21 | 4 | 5 |   |
| 22 | 4 | 8 |   |
| 23 | 3 | 4 |   |
| 24 | 2 | 4 |   |
| 25 | 6 | 6 |   |
| 26 | 11 | 11 |   |
| 27 | 7 | 10 |   |
| 28 | 4 | 4 |   |
| 29 | 15 | 16 |   |
| 30 | 8 | 10 |   |
| 31 | 5 | 10 |   |
| 32 | 11 | 12 |   |
| 33 | 4 | 4 |   |
| **Total** | **196** | **251** |  |

Informații suplimentare privind lista Siturilor Natura2000 care fac obiectul actualizării planurilor de management din fiecare zonă de proiect, a termenului limită de elaborare și aprobare pentru fiecare sit în parte, a apartenenței suprafeței sitului la regiunile de dezvoltare, județe și bioregiuni, suprafețe etc., sunt disponibile detaliat în anexa nr. 9 la ghid.

Etapele apelului de proiecte aferente prezentului Ghid, sunt următoarele:

|  |  |
| --- | --- |
| Nr. crt. | Activități |
| 1. | Depunerea cererilor de finanțare |
| 2. | Evaluarea administrativă, a eligibilității și selecția solicitanților și proiectelor. |
| 3. | Publicarea listei de proiecte selectate și respinse |
| 3. | Depunere contestații |
| 4. | Soluționare contestații |
| 5. | Publicarea listei finale |
| 6. | Procedura de contractare |

Calendarul apelului de proiecte se stabilește prin decizia președintelui ANANP, anterior constituirii comisiilor de evaluare a propunerilor de proiecte și va fi disponibil pe site-urile ANANP și MMAP.

Calendarul se poate modifica prin dispoziția președintelui ANANP, prin publicarea unui anunț pe pagina de internet a ANANP cu cel puțin 10 zile anterior deschiderii apelului de proiecte.

# AJUTOR DE STAT

Finanțarea acordată prin Investiția 3. Actualizarea planurilor de management aprobate și identificarea zonelor potențiale de protecție strictă în habitate naturale terestre și marine în vederea punerii în aplicare a Strategiei UE privind biodiversitatea pentru 2030, Subinvestiția I.3.1. Actualizarea planurilor de management aprobate **nu intră sub incidența ajutorului de stat.**

**În acest sens, prin selecția partenerilor în cadrul unei proceduri competitive, deschise transparente și necondiționate se asigură conformitatea cu prevederile Comunicării Comisiei privind noțiunea de ajutor de stat în temeiul art.107 alin.(1) din TFUE** (<https://www.renascc.eu/documente/Not%20AS%20RO_1209ro.pdf>)**, ” în conformitate cu principiile din TFUE privind achizițiile publice ”.**

# EVALUAREA ȘI SELECȚIA PROIECTELOR

Scopul procesului de evaluare vizează determinarea cumulativă a calității propunerilor de proiect cu oferta cea mai avantajoasă din punct de vedere economic, depuse în vederea finanțării acestora în cadrul Reformei și Investiției vizate de prezentul apel.

Cererea de finanțare este analizată conform **metodologiei de evaluare și selecție**, prevăzută în anexa nr. 11 la prezentul ghid, de către o comisie de evaluare, respectiv comisie de soluționare a contestațiilor, stabilite prin Decizia conducătorului ANANP.

Criteriul determinant în selecția contractului îl constituie oferta cea mai avantajoasă din punct de vedere economic cu respectarea exigențelor de eligibilitate și a obținerii punctajului minim din perspectiva evaluării ofertei tehnice.

### Activitățile eligibile din cadrul proiectului

Activitățile propuse prin proiect se pot încadra în următoarele acțiuni:

1. actualizarea planurilor de management aprobate;
2. prevederile art. 21 alin. (7) din Ordonanță de urgență a Guvernului nr. 57/2007, aprobată prin Legea nr. 49/2011, cu modificările și completările ulterioare;
3. actualizarea, totalitatea livrabilelor elaborate și suspuse avizării, respectă și se încadrează în prevederile Ghidului de elaborare a Planului de management al ariilor naturale protejate, aprobat prin Ordinul ministrului mediului, apelor și pădurilor nr. 901/2023.

### Activități generale eligibile:

1. actualizarea, după caz reelaborarea de studii (inclusiv studii socio-economice) în vederea fundamentării planurilor de management în conformitate cu prevederile art. 6 alin. (1) Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică și art.(4) Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice și legislația națională și în conformitate cu legislația națională specifică în vigoare;
2. actualizarea, după caz, reelaborarea studiilor de inventariere și cartare a speciilor sălbatice de interes comunitar în vederea determinării măsurilor pentru menținerea/îmbunătățirea stării de conservare a speciilor și habitatelor de importanță comunitară, fie la nivel național, fie la nivel de sit;
3. actualizarea, după caz, reelaborarea studiilor referitoare la mediul abiotic ce influențează speciile și habitatele de interes comunitar;
4. actualizarea, după caz, reelaborarea studiilor de evaluare a activităților cu potențial impact antropic (presiuni și amenințări) ce afectează speciile și habitatele de importanță comunitară;
5. actualizarea, după caz, reelaborarea măsurilor de management/conservare cu scopul menținerii/ îmbunătățirii stării de conservare a speciilor și habitatelor de interes comunitar;
6. actualizarea, după caz, reelaborarea metodologiilor și protocoalelor de monitorizare a stării de conservare a habitatelor și speciilor de importanță comunitară/națională, inclusiv a metodologiilor și planurilor privind paza arealelor în care se află specii și habitate de importanță comunitară afectate de activități antropice, etc;
7. activități de educație și creșterea gradului de conștientizare cu privire la conservarea și îmbunătățirea stării de conservare, cu respectarea regulilor de completare a bugetului (remunerarea prestațiilor artistice nu este eligibilă);
8. analiza densității vegetației utilizând tehnici de teledetecție (remote-sensig, analiza multi-spectrală prin NDVI, etc.)
9. alte activități specifice, identificate și explicate de solicitant, necesare actualizării planurilor de management /planurilor de acțiune pentru speciile de interes comunitar.
10. activitățile specifice acțiunilor eligibile vor fi completate cu următoarele activități cu caracter general:
11. activități de informare și publicitate referitoare la proiect, conform Manualului de Identitate Vizuală (altele decât cele de conștientizare legate de protecția biodiversității);
12. pentru toate proiectele se va include în mod obligatoriu activitatea legată de elaborarea evaluării strategice de mediu (SEA).

### Activități specifice eligibile, livrabile și calendar:

**Activitățile specifice eligibile pentru actualizarea planurilor de management aferente ariilor naturale protejate dintr-o zonă de proiect, acoperă componentele dedicate analizei critice a stării de fapt actuale, colectare, analiză și sistematizare date aferente spațiului și obiectului protecției, elaborarea planului de management actualizat, activități suport dedicate consultării, conștientizării, informării, precum și activitățile necesare pentru parcurarea procedurii de reglementare, avizare și aprobare a planului de management actualizat.**

**Nerestrictiv, corelat cu exigențele impuse de prevederile Ghidului de elaborare a Planului de management al ariilor naturale protejate, aprobat prin Ordinul ministrului mediului, apelor și pădurilor nr.901/2023 și prevederile legale aplicabile avizării și aprobării planurilor de management, principalele activități eligibile pot fi grupate astfel:**

1. **Activități pentru Actualizarea Planului de Management**

Dacă nu se menționează în mod distinct, activitatea/activitățile vizează în mod individual fiecare arie naturală protejată care face obiectul actualizării planului de management, respectiv livrabilele asociate se vor elabora la nivel de arie naturală protejată. Dacă ariile naturale protejate se suprapun, activitățile și elaborarea livrabilelor se va realiza integrat.

**A.1.1.** Activitățile dedicate elaborării unui studiului de cartare, inventariere și evaluare a speciilor și habitatele de interes conservativ; interrelații între specii/habitate. Livrabilul este specific fiecărei arii naturale protejate pentru care se elaborează actualizarea planului de management și poate fi elaborat sub forma sintezei studiilor/cercetărilor dedicate în mod specific habitatelor și grupelor de habitate, cartate, identificate și studiate, existente la nivel de arie naturală protejată din zona de proiect.

În mod obligatoriu, identificarea și cartarea elementelor care fac obiectul hărților / seturilor de date geospațiale (GIS) care fundamentează hărțile prevăzute la pozițiile nr. 4, 10-12, 14, 17-21 din anexa nr.4 la Ghidul de elaborare a Planului de management al ariilor naturale protejate, aprobat prin Ordinul ministrului mediului, apelor și pădurilor nr.901/2023, se realizează în mod direct pe teren pe toată suprafața ariei naturale protejate și vor preciza fără echivoc existența și starea elementului identificat și cartat. În mod cu totul excepțional, în baza unei solicitări însoțită de o motivare solidă prin care se arată cauza imposibilității și numai cu acceptul prealabil scris al ANANP, se vor accepta situații în care pentru suprafețe mici din aria naturală protejată, este descris potențialul existenței unui element care face sau poate influența obiectul protecției. Pentru orice element care face obiectul cartării se pot utiliza surse de date diverse (hărți, imagini satelitare, fotoplanuri etc.) cu menționarea și acestora și în mod obligatoriu cu verificări pe teren pe cel puțin 75% din suprafață. În contextul cartării, odată cu predarea livrabilului A.1.2. pentru recepție, se vor livra ANANP datele digitale brute de cartare și/sau verificare achiziționate pe teren (fișiere cu măsurătorile GPS, fișiere cu măsurătorile efectuate cu altă aparatura de măsură, etc. în format .shp cu proiecție cartografică Stereo1970 și legenda tabelelor de atribute) și informațiile de bază (hărți, imagini satelitare, fotoplanurile etc. în format digital transpus în proiecție cartografică Stereo1970).

**Rezultat minim așteptat:**

- Studiu de cartare, inventariere și evaluare a speciilor și habitatelor de interes conservativ; interrelații între specii/habitate

**Notă !**

În scop de monitorizare a acțiunilor/activităților de identificare, inventariere, cartare și monitorizare desfășurate de solicitant pe teren, în termen de 15 zile de la data semnării contractului, conform prevederilor contractuale, solicitantul are obligația furnizării unui Calendar detaliat și coordonatele geografice de desfășurare a activităților de teren. Pentru furnizarea localizării activităților se va utiliza grilajul vectorial și codificarea aferentă acestuia menționat în **Ghidul standard de monitorizare a speciilor de păsări de interes comunitar din România, în cadrul proiectului "Completarea nivelului de cunoaștere a biodiversității prin implementarea sistemului de monitorizare a stării de conservare a speciilor de păsări de interes comunitar din România şi raportarea în baza articolului 12 al Directivei Păsări 2009/147/CE", finanțat prin Programul operațional Infrastructura mare 2014-2020, aprobat prin Ordinul ministrului mediului, apelor și pădurilor nr. 1358/2021**. Activitățile de verificare prevăzute, se aleg de ANANP din lista furnizată, acoperă maxim 10-15% din activitățile prevăzute în calendar. Lipsa furnizării Calendarului detaliat și coordonatele geografice de desfășurare a activităților de teren, în intervalul stabilit atrage de drept neeligibilitatea cheltuielilor activităților care impun activități de identificare, inventariere, cartare și monitorizare pe teren.

Detalii suplimentare aferente conținutului și modalității de elaborare a Calendarului detaliat și coordonatele geografice de desfășurare a activităților de teren, sunt disponibile în anexa nr.12 la prezentul ghid.

**A.1.2.** Activitățile dedicate elaborării actualizării unui studiului consolidat privind mediul abiotic.

**Rezultat minim așteptat:**

- Studiu consolidat privind mediul abiotic - document sintetic și materialul cartografic aferent actualizat, prin care se identifică și analizează caracteristicile mediului abiotic, suport al biodiversității și mediului socio-economic și cultural.

**A.1.3.** Activitățile dedicate elaborării actualizării unui studiului consolidat privind mediul socio-economic și cultural.

**Rezultat minim așteptat:**

- Studiu consolidat privind mediul socio-economic și cultural -document sintetic și materialul cartografic aferent actualizat, prin care se identifică și analizează mediul socio-economic și cultural, în raport cu mediul abiotic, ca suport al obiectivelor si măsurilor de conservare.

**A.1.4.** Activitățile dedicate elaborării actualizării unui studiului consolidat privind problematică cuprinsă de identificarea presiunilor și amenințărilor asupra speciilor și habitatelor de interes conservativ.

Studiul trebuie să cuprindă inclusiv date și informații spațializate aferente speciilor invazive identificate și cartate pe suprafața ariei naturale protejate.

**Rezultat minim așteptat:**

- Studiu consolidat privind mediul socio-economic și cultural - document sintetic și materialul cartografic aferent actualizat, prin care se identifică și analizează prezența sau iminența presiunilor și amenințărilor, inclusiv specii invazive, la adresa obiectului protecției, în scopul identificării și formulării optime a obiectivelor și măsurilor de conservare.

**A.1.5.** Activitățile dedicate elaborării actualizării unui studiu privind evaluarea stării de conservare a speciilor și habitatelor de interes conservativ.

Studiul trebuie să cuprindă inclusiv identificarea, cartarea și evaluarea serviciilor ecosistemice.

**Rezultat minim așteptat:**

- Studiu privind evaluarea stării de conservare a speciilor și habitatelor de interes conservativ - document sintetic și materialul cartografic aferent actualizat, prin care, în corelare cu identificarea și evaluarea serviciilor ecosistemice, în baza unei metodologii, se identifică și analizează starea de conservare a habitatelor și speciilor de interes conservativ în scopul identificării și formulării optime a obiectivelor și măsurilor de conservare.

**A.1.6.** Activitățile dedicate elaborării actualizării unui studiu privind stabilirea obiectivelor și/sau măsurilor de conservare și de management și a regulamentului ariei/ariilor naturale protejate

Studiul trebuie să cuprindă inclusiv obiective și măsuri aferente speciilor invazive identificate și cartate pe suprafața ariei naturale protejate.

**Rezultat minim așteptat:**

- Studiu privind stabilirea obiectivelor și/sau măsurilor de conservare și de management și a regulamentului ariei/ariilor naturale protejate – document sintetic și materialul cartografic aferent actualizat, prin care, în corelare cu informațiile și datele existente în studiile aferente mediului abiotic, socio-economic, cultural, al presiunilor și amenințărilor, starea de conservare a habitatelor și speciilor etc., conform prevederilor Notei[[7]](#footnote-7) Comisiei privind stabilirea obiectivelor de conservare pentru siturile Natura2000 din 12 nov. 2012, va evidenția spațializat obiectivele și măsurile de conservare raportate la perioada de valabilitate a panului de management și estimarea efortului financiar de implementare.

**A.1.7.** Realizarea planului de monitorizare consolidat a speciilor și habitatelor

**Rezultat minim așteptat:**

- Planul de monitorizare consolidat al speciilor și habitatelor – document sintetic care cuprinde propunerea calendarului monitorizării habitatelor și speciilor de interes conservativ la nivel individual sau la nivel de grup, alături de metodologia și echipamentele necesare pentru monitorizare, asociate fiecărei specii / grup de specii sau habitat/grup de habitate.

**A.1.8.** Activitățile dedicate analizei, sintezei și elaborării formei actualizate a planului de management și a anexelor acestuia, inclusiv actualizare / elaborarea regulamentului ariei/ariilor naturale protejate vizate de planul de management.

**Rezultat minim așteptat:**

- Forma actualizată a planului de management și a anexelor acestuia - Planul de management actualizat în conformitate cu prevederile legale în vigoare

**A.1.9.** Activități de suport a beneficiarului în procedura de avizare și aprobare a planului de management actualizat, inclusiv procedura SEA.

**Rezultat minim așteptat:**

- Suport activ în procedura de avizare și aprobare a planului de management actualizat - Efectuarea acțiunilor și elaborarea documentelor și documentațiilor solicitate în vederea și în timpul procedurilor de avizare și aprobare a planului de management actualizat, respectiv, după caz, integrarea observațiilor și solicitărilor rezultate în urma procedurii de transparență.

1. **Activități de consultare, conștientizare și informare – solicitate și în sprijinul avizării și aprobării planurilor de management**

Activitatea este considerată eligibilă dacă îndeplinește cumulativ următoarele condiții:

1. îndeplinește condițiile stabilite prin Hotărârea Guvernului nr.1076/2004 privind stabilirea procedurii de realizare a evaluării de mediu pentru planuri și programe, cu modificările ulterioare;
2. materialele elaborate și utilizate în activitatea de consultare, conștientizare și informare sunt elaborate în conformitate cu Manualul de Identitate Vizuală PNRR disponibil la adresa: <https://mfe.gov.ro/wp-content/uploads/2022/07/07054c8608efd34d8e14c5709a1a4b47.pdf>
3. suma cheltuielilor de informare, comunicare și publicitate se încadrează în maximum 5% din valoarea proiectului;

**B.1.** Activități de promovare a proiectului și informare (conferință de lansare) cu transmiterea informării / invitării actorilor cheie din suprafața sitului și din proximitate.

**Rezultat minim așteptat:**

- Conferința de lansare a proiectului.

În mod obligatoriu se vor anunța și invita actorii a căror activitate este influențată sau poate influența prevederile planului de management actualizat (administrații și autorități locale și centrale, proprietari de teren, asociații etc).

**B.2.** Activități de promovare a proiectului și informare pentru diseminarea rezultatelor acestuia (conferința de încheiere)

**Rezultat minim așteptat:**

- Conferința de încheiere.

În mod obligatoriu se vor anunța și invita actorii a căror activitate este influențată sau poate influența prevederile planului de management actualizat (administrații și autorități locale și centrale, proprietari de teren, asociații etc).

**B.3.** Evaluarea gradului de informare și conștientizare a populației privind valorile și semnificația siturilor Natura2000 - Studiu prin care se relevă rezultatele analizei și gradul de progres ca urmare a implementării proiectului prin realizarea sondajelor de opinie înainte și după campania de informare și conștientizare

**Rezultat minim așteptat:**

- Studiu privind evaluarea gradului de informare și conștientizare a populației privind valorile și semnificația siturilor Natura2000 – document sintetic prin care se relevă rezultatele analizei și gradul de progres ca urmare a implementării proiectului prin realizarea sondajelor de opinie înainte și după campania de informare și conștientizare

**B.4.** Activități privind creșterea gradului de informare și conștientizare a comunităților locale din localitățile de pe teritoriul siturilor Natura2000 - Activități aferente creșterii gradului de informare și conștientizare a comunităților locale din localitățile de pe teritoriul siturilor Natura2000, cu privire la valorile ariilor naturale protejate vizate de proiect, prin organizarea de întâlniri publice și distribuirea de materiale de informare și conștientizare (în cadrul propunerii tehnice solicitantul propune numărul, locul și justificarea acestora).

La nivel local, grupul țintă poate fi format din: elevi, studenți, cadre didactice, autorități locale sau centrale, organizații și asociații locale etc. În mod obligatoriu, la toate activitățile ce presupun implicarea și participarea comunităților, solicitantul trebuie să aibă în vedere participarea personalului desemnat al ANANP într-un număr de maxim 10 persoane.

Parte a activități aferente creșterii gradului de informare și conștientizare poate fi realizarea unui site/pagină web pentru siturile Natura2000 (solicitantul trebuie să țină cont de necesitatea ca site-ul/pagina realizată trebuie să poată fi migrată și funcțională pe pagina web a ANANP).

**Rezultat minim așteptat:**

- Plan și activități privind creșterea gradului de informare și conștientizare a comunităților locale din localitățile de pe teritoriul siturilor Natura2000.

**B.5.** Produse media – film documentar - Realizarea unui film documentar, în vederea conștientizării și promovării valorilor naturale ale siturilor Natura2000.

Filmul documentar va viza atât sensibilizarea publicului țintă față de valorile și problemele existente în ariile naturale protejate vizate de proiect, cât și conștientizarea și cointeresarea acestuia pentru păstrarea sau creșterea stării de conservare a obiectului protecției, prin prisma beneficiilor generate de biodiversitate și ariile naturale protejate (speciile si habitatele din aria naturală protejată vizată). Tematica filmului va urmări, în principal: descrierea speciilor si habitatelor de interes conservativ, beneficiile asociate, problemele existente cat si alte aspecte relevante pentru proiect.

* 1. la nivelul unei arii naturale protejate vizate de elaborarea planului de management actualizat constituie cheltuială eligibilă, realizarea unui film documentar cu durata de minim 10 minute (fără generic și/sau prezentări realizatori), în valoare de maxim 35.000,00 lei fără TVA. Pentru filmele documentare cu durată mai mică de 10 minute, valoarea eligibilă se calculează proporțional prin raportare la suma maximă eligibilă.
	2. tematica filmului va urmări, în principal:

- descrierea speciilor si habitatelor de interes conservativ;

- beneficiile asociate;

- problemele existente cat si alte aspecte relevante pentru proiect etc.

**Rezultat minim așteptat:**

- 1 film documentar

**B.6.** Organizarea de întruniri, evenimente, dezbateri publice etc., conform necesitaților impuse de procedura de avizare și aprobare a planului de management. Organizarea a minim o dezbatere publică la nivel de sit, pentru Planurile de management aferente siturilor Natura2000.

**Rezultat minim așteptat:**

- minim organizarea a două întruniri, evenimente, dezbateri publice, altele față de cele impuse prim procedurile de avizare și aprobare a planului de management.

**Notă !**

**Prin propunerea tehnică, cu condiția încadrării în prevederile legislației specifice și a prezentului ghid, solicitantul poate propune și alte rezultate, care vor fi analizate și după caz, acceptate sau respinse în procedura de evaluare.**

### Detaliere asupra alocării experților responsabili / alte categorii de personal:

Se preconizează ca la nivelul ariilor naturale protejate dintr-o zonă de proiect, prin propunerea tehnică, solicitantul să elaboreze și să păstreze, pe cât posibil, o structură unitară a studiilor și livrabilelor intermediare și finale.

În acest sens, în funcție de necesitățile impuse de succesiunea activităților asociate elaborării livrabilului, coroborat cu prevederile planurilor de management în vigoare, a formularelor standard și a obiectivelor și măsurilor de conservare, în acord cu prevederile legislației incidente planurilor de management, la nivelul unei zone de proiect, solicitantul are obligativitatea alocării a minim a câte unui expert responsabil pentru fiecare domeniu de expertiză, potrivit prevederilor anexei nr. 11 la ghid.

Expertul responsabil este persoana cu cunoștințe temeinice și experiență în domeniul de expertiză, desemnată sau, după caz, selectată în baza unei proceduri competitive de către solicitant. Expertul responsabil, în mod solidar cu solicitantul, este în mod direct răspunzător de gestionarea activității, analiza și elaborarea la standarde calitative și cantitative, respectiv, după caz, recepția și avizarea livrabilelor în domeniul de competență pentru toate ariile naturale protejate la nivelul zonei de proiect.

În activitatea sa din cadrul proiectului, expertul responsabil selectează și coordonează o echipă de experți formată din specialiști recunoscuți în domeniu, respectiv specialiști în curs de afirmare și experți în curs de formare. Este eligibilă și încurajată selecția și participarea activă în cadrul echipelor experților responsabili, sub îndrumarea adecvată, a specialiștilor în formare, respectiv personal care a obținut sau este în curs de obținere a statutului de licențiat, masterand sau doctor în științe.

În funcție de necesitățile obiective impuse de succesiunea activităților asociate elaborării livrabilului, coroborat cu prevederile planurilor de management în vigoare, a formularelor standard și a obiectivelor și măsurilor de conservare, în acord cu prevederile legislației incidente planurilor de management, la nivelul unei zone de proiect, la momentul depunerii cereri de finanțare, solicitantul (unic și/sau asociere) va face dovada deținerii a minim 50% din experții responsabili sub formă de angajați proprii ai tuturor entităților aplicate (unic și/sau asociere) în conformitate cu prevederile secțiunii 1.4.1. dedicate eligibilității solicitantului.

Pentru completarea diferenței de maxim 50% din experții responsabili, în conformitate cu legislația specifică aplicabilă domeniului său, solicitantul poate derula, fie procedură/i de concurs de angajare (inclusiv pe perioadă determinată, inclusiv în afara organigramei), fie parcurgerea unei proceduri de atribuire a unui contract de servicii in conformitate cu legislația incidenta în domeniul achizițiilor publice, respectiv, după caz, a prevederilor Ordinului ministrului investițiilor şi proiectelor europene nr. 372/2024 privind aprobarea modalității de derulare a procedurii de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile şi rambursabile aferente Mecanismului de redresare și reziliență, alocate prin Planul național de redresare și reziliență, aplicabilă beneficiarilor privați care nu au obligația respectării prevederilor legale aplicabile în domeniul achizițiilor publice, precum și a listei utilizate pentru verificarea achizițiilor derulate de aceștia și îndrumarul MIPE. Indiferent de modalitatea aleasă sau de momentul ales pentru completarea necesarului de experți responsabili, cumulativ, aceștia trebuie:

1. să fie selectați prin procedură competitivă, transparentă și nediscriminatorie.
2. să respecte prevederile secțiunii 1.4.1. dedicate eligibilității solicitantului

Experții responsabili interni/internaționali asumați de solicitant, vor fi selectați în funcție de specificul habitatelor și speciilor de interes conservativ din fiecare arie naturală protejată care face parte din zona de proiect pentru care se ofertează. Solicitantul va motiva, în conformitate cu prevederile legale în vigoare, **metoda și procedura** prin care au fost selectați experții responsabili, alături de justificarea alocării numărului acestora (**minim 1 expert responsabil**) pentru fiecare grupă de habitate, grupă de specii sau altă problematică necesar a fi parcursă și îndeplinită pentru elaborarea și aprobarea planului/planurilor de management **aferente ariilor naturale protejate care fac obiectul zonei de proiect pentru care se ofertează.**

**Notă !**

În contextul selectării unui/unor experți responsabili în condiții de necompetitivitate, lipsă de transparență, în context discriminatoriu și/sau fără respectarea prevederilor secțiunii 1.4.1. dedicate eligibilității solicitantului, toate cheltuielile aferente livrabilelor coordonate de către aceștia devin neeligibile.

În conformitate cu domeniile de expertiză menționate în anexa nr.11 la ghid, în mod obligatoriu în perioada de implementare, solicitantul, în acord cu prevederile prezentului ghid, trebuie să desemneze expert/experți responsabil/i, inclusiv pentru acele domenii pentru care s-a parcurs ori se intenționează parcurgerea unei proceduri de atribuire a unui contract de servicii.

**Notă !**

O persoană poate avea calitatea de expert responsabil pentru maxim două domenii de expertiză conform prevederilor anexei nr.11 la ghid.

Atât la momentul depunerii cereri de finanțare, cât și ulterior în procedura de implementare, solicitantul trebuie să respecte și la solicitarea ANANP sau a altor instituții abilitate, să facă dovada că minim 75% din numărul experților responsabili sunt alocați unui singur domeniu de expertiză.

**Notă !**

Personalul angajat al entităților publice care sunt implicate în procedurile de avizare si\sau aprobare a planurilor de management, Indiferent de poziție, **NU** poate avea calitatea de expert eligibil.

Solicitantul va anexa documentației proiectului, lista experților responsabili proprii și lista experților responsabili selectați (inclusiv în afara organigramei), alături de documentul justificativ prin care se nominalizează și se recunoaște calitatea de expert responsabil.

Solicitantul va anexa documentației proiectului, documentele prevăzute în secțiunile A și B din Anexa nr.13 la prezentul ghid, completate și semnate de fiecare expert responsabil, respectiv:

* + - * 1. declarațiile de disponibilitate completate și semnate de fiecare expert responsabil (Anexa nr. 13 secțiunea A);
				2. Tabel centralizator conform Anexa nr. 13 secțiunea B, la nivel de solicitant. **Fișierul aferent Anexei nr. 13 secțiunea B se transmite atât în format .pdf semnat cu semnătură electronică extinsă, bazată pe un certificat calificat, eliberat de un furnizor de servicii de certificare acreditat cât și în format editabil Excel sau compatibil Excel.**

În cazul unei proceduri de achiziții / recrutare, după caz, în curs de desfășurare și nefinalizată la momentul depunerii cererii de finanțare, se va prezenta doar profilul experților responsabili, iar după semnarea contractului de finanțare și după finalizarea procedurii/procedurilor de achiziții, lista experților responsabili se va actualiza, respectiv se vor transmite la ANANP documentele/documentația actualizată. În acest context solicitantul își asumă faptul că în conformitate cu prevederile anexei nr.11 la ghid, pentru pozițiile pentru care nu sunt nominalizați experți responsabili nu se va aloca punctaj.

În condițiile aplicării și respectării legislației muncii sau a altor prevederi specifice, solicitantul înțelege faptul că are libertatea condiționată prin prevederile prezentului Ghid, de a selecta și aloca un expert responsabil mai multor problematici și/sau activități în acord cu prevederile anexei nr.11 la ghid, context în care și evaluarea, respectiv punctarea se va efectua conform prevederilor anexei anterior menționate.

**Atenție !**

Solicitantul va prezenta tabelar, centralizat, în mod distinct, alocarea pe activități și studii a listei experților responsabili, cu evidențierea experților desemnați să asigure expertiza pentru mai mult de un habitat/grupă de habitate și/sau specie/grupă de specii. În contextul contractării și demarării implementării unui proiect, solicitantul are obligația de a se asigura că pentru personalul implicat în proiect sunt respectate inclusiv prevederile legislației muncii (sunt respectate prevederile legate de tipul de lucru, prevederi legate de suprapunerea temporară a activității personalului în diferite proiecte etc.).

Evaluarea calității și a numărului experților responsabili se va analiza la nivel de zonă de proiect.

**Habitate și specii - la nivelul fiecărui sit Natura2000 –** de regulă, experții responsabili vor fi identificați și alocați ținând cont de gruparea și necesitățile efective ale obiectului protecției la nivelul ariei protejate, detalierea habitatelor componente ale fiecărei problematici este disponibilă în anexa nr. 14 la prezentul ghid.

**Solicitantul, motivează (maxim 3 pagini[[8]](#footnote-8)) lipsa identificării și alocării experților responsabili pentru habitate/grupe de habitate și/sau specii/grupe de specii, ținând cont de prevederile formularului standard aferent sitului coroborat cu prevederile Obiectivelor specifice de conservare[[9]](#footnote-9) și prevederile planului de management în vigoare, respectiv gruparea și necesitățile efective ale obiectului protecției la nivelul ariei protejat.**

**Solicitantul are posibilitatea și obligația completării echipei de proiect cu un expert responsabil, dacă pe parcursul implementării proiectului este identificată această necesitate. Completarea listei experților responsabili și a implementării activităților aferente se va realiza în interiorul aceleiași valori a contractului de finanțare.**

**Livrabile, Hărți/Seturi de date geospațiale (GIS), se vor realiza** conform specificațiilor Ghidului de elaborare a Planului de management al ariilor naturale protejate aprobat prin Ordinul ministrului mediului, apelor și pădurilor nr. 901/2023.

Se predau următoarele livrabile:

1. datele brute rezultate din activitatea de teren în format digital și geolocarea colectării acestora (informații geospațiale / seturilor de date geospațiale);
2. datele brute rezultate din activitatea de vectorizare și/sau analiză geospațială automată, alături de basemap / imaginile utilizate în vederea vectorizării (seturilor de date geospațiale);
3. datele prelucrate rezultate din activitatea de birou de analiză și prelucrare a datelor brute rezultate din activitatea de teren (informație geospațială / seturilor de date geospațiale);
4. produse cartografice / hărți de detaliu format digital (elaborate la scara 1:5000 sau 1:10000);
5. produse cartografice / hărți generale, la nivelul întregii arii naturale protejate (elaborate la o scara convenabilă imprimării pe formatul A4 și A3);
6. produse cartografice / hărți specifice (distribuție habitate, specii, presiuni, amenințări, arealele aferente pentru care sunt necesare implementarea masurilor de management etc.), la nivelul întregii arii naturale protejate (elaborate la o scara convenabilă imprimării pe formatul A1);
7. datele digitale brute de cartare și/sau verificare achiziționate pe teren (fișiere cu măsurătorile GPS, fișiere cu măsurătorile efectuate cu altă aparatura de măsură, etc. în format .shp cu proiecție cartografică Stereo1970 și legenda tabelelor de atribute) și informațiile de bază (hărți, imagini satelitare, fotoplanurile etc. în format digital transpus în proiecție cartografică Stereo1970).
8. Pentru fiecare habitat/grup de habitate și pentru fiecare specie/grup de specii, simultan cu predarea livrabilelor menționate la punctul g), solicitantul predă și metodologia / protocolul[[10]](#footnote-10) pe baza căruia au fost colectate datele din teren.

**Pentru seturile de date geospațiale, solicitantul, ține cont inclusiv de prevederile legale prin care România contribuie la realizarea Infrastructurii pentru informații spațiale în Uniunea Europeană - INSPIRE, prevăzută de Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Uniunea Europeană (INSPIRE).**

**Seturile de date se vor preda inclusiv cu proiecție Stereo1970.**

Solicitantul va ține cont de faptul că la nivelul fiecărei zone de proiect, suprafețele ariilor naturale protejate pentru care se vor desfășura activități dedicate actualizării planurilor de management corespund suprafețelor limitelor ariilor naturale protejate disponibile pe site-ul Ministerului Mediului, Apelor și Pădurilor la adresa: <https://www.mmediu.ro/categorie/date-gis/205>.

**Atenție !**

**În contextul prevederilor Strategiei UE privind biodiversitatea pentru 2030 și al necesității aplicări acestora, inclusiv la nivel național, solicitantul trebuie să țină cont de faptul că, în cadrul aceluiași exercițiu financiar contractat, până la finalizarea implementării investiției din PNRR - I.3.1 – “Actualizarea Planurilor de management aferente pentru 250 arii naturale protejate de interes comunitar și creșterea capacității instituționale a Agenției Naționale pentru Arii Naturale Protejate” se impune actualizarea planurilor de management aprobate inclusiv pentru suprafețele adiacente care vor căpăta statut de protecție.**

**Menționăm faptul că Agenția Națională pentru Arii Naturale Protejate nu are atribuții în sensul instituirii regimului de arie naturală protejată.**

**Proiectele a căror implementare fizică și financiară a fost finalizată integral anterior depunerii cererii de finanțare – NU SUNT ELIGIBILE.**

### Eligibilitatea proiectului

Planul/planurile de management va/vor respecta formatul și metodologia recomandată și aprobată de Ministerul Mediului, Apelor și Pădurilor în vigoare la momentul elaborării planului de management. La elaborarea planurilor de management se va ține cont și de:

1. Obiectivele/Măsurile de conservare specifice elaborate de ANANP (<http://ananp.gov.ro/obiective-de-conservare-specifice/>);
2. notele Comisiei Europene referitoare atât la stabilirea obiectivelor de conservare, cât și a măsurilor de conservare pentru habitate și specii de interes comunitar[[11]](#footnote-11).

Planurile de management vor fi aprobate în conformitate cu prevederile Ordonanței de urgență a Guvernului nr. 57/2007, aprobată cu modificări și completări prin Legea nr.49/2011, cu modificările și completările ulterioare, respectiv planurile de management vor fi aprobate în conformitate cu prevederile legale în vigoare la momentul supunerii aprobării dacă legislația nu are prevederi contrare.

• **Solicitantul trebuie să aibă în vedere în planificarea activităților faptul că planurile de management trebuie să parcurgă procedura de realizare a evaluării de mediu adoptată prin Hotărârea Guvernului nr. 1076/2004, cu modificările ulterioare. Solicitantul trebuie să prevadă activitățile necesare și să aloce buget în cadrul proiectului pentru parcurgerea tuturor etapelor procedurale aferente actului normativ sus indicat, pentru planurile de management aferente Siturilor Natura 2000 vizate de proiect.**

Pentru a fi eligibile, proiectele promovate în cadrul acțiunilor eligibile trebuie să îndeplinească cumulativ următoarele condiții:

1. proiectul se încadrează în categoriile de acțiuni finanțabile menționate în PNRR, corespunzătoare Pilon I; Componenta C2; Investiția 3; Subinvestiția I3.1, iar perioada de implementare a proiectului se încadrează în perioada de eligibilitate a cheltuielilor.

*A se vedea secțiunile Obiectiv general; Obiectiv Specific și 3.1.5 Activitățile propuse prin proiect se încadrează în acțiunile eligibile specifice sprijinite în cadrul prezentei Investiții, corelat cu Anexa nr**. 15 la ghid.*

1. planificarea activităților ține cont de prioritizarea actualizării planurilor de management, așa cum reiese din anexa nr. 8 la ghid;
2. durata proiectului nu poate să depășească data limită de eligibilitate a cheltuielilor, respectiv **30.03.2026.** La calculul perioadei se va aprecia orizontul de timp cuantificabil prin raportare la cuantumul duratelor de implementare a fiecărei activități previzionate pentru finalizarea proiectului.

*A se vedea secțiunea 3.1.5 Activitățile propuse prin proiect se încadrează în acțiunile eligibile specifice sprijinite în cadrul prezentei Investiții, corelat cu anexa nr. 15 la prezentul ghid.*

1. proiectul corespunde, este localizat și tratează toate ariile naturale protejate (inclusiv ariile naturale protejate de interes național cu care se suprapun total sau parțial siturilor Natura2000) dintr-o zona de proiect (zonele 1-33), așa cum sunt definite la secțiunea 1.5.2 Alocarea financiară la nivel de zonă de proiect.

 *A se vedea secțiunea 1.5.2 Alocarea financiară la nivel de zonă de proiect.*

1. scopul și obiectivele proiectului trebuie să fie în concordanță cu acțiunile finanțabile menționate în PNRR, corespunzătoare Pilon I; Componenta C2; Investiția 3; Subinvestiția I3.1 și cu activitățile eligibile prezentate în ghid:
2. **proiectele care propun actualizarea planurilor de management aprobate trebuie să vizeze toate siturile Natura 2000 dintr-o zonă de proiect**;

(ii) a *se vedea secțiunile Obiectiv general; Obiectiv Specific și 1.5.2 Alocarea financiară la nivel de zonă de proiect.*

1. evaluarea economică a proiectului respectă indicațiile privind cheltuielile raportate la activitățile propuse și încadrarea în procentajele menționate în prezentul ghid, anexa nr. 16 la prezentul ghid.

**Atenție !**

Anexa nr. 16 se predă în format .pdf semnat inclusiv cu semnătură electronică extinsă, bazată pe un certificat calificat, eliberat de un furnizor de servicii de certificare acreditat și în format editabil Excel sau compatibil Excel.

1. proiectul trebuie:
	* + - 1. să respecte legislația și regulile în domeniul egalității de șanse, dezvoltării durabile, achizițiilor publice (inclusiv dacă sunt incluse activități care au fost demarate anterior depunerii proiectului), informării și publicității;
				2. proiectul pentru care se solicită finanțare nu a mai beneficiat de finanțare din fonduri publice, altele decât cele ale solicitantului;
				3. să respecte prevederile ghidului referitoare la eligibilitatea cheltuielilor.

*Toate criteriile menționate mai sus se probează prin Declarația angajament (Anexa nr. 17 la ghid), corelat cu secțiunea 3.1.8 Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea.*

1. pentru proiectele ce propun activități de comunicare și conștientizare privind biodiversitatea, acestea vor fi detaliate într-un Plan de informare și publicitate aferent proiectului.

**Atenție !**

Solicitantul prevede Calendarul detaliat și coordonatele geografice de desfășurare a activităților de teren.

### Respectarea principiului „Do No Significant Harm” (DNSH)

Solicitantul va declara respectarea și va respecta obligațiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului (Declarația de angajament - anexa nr.17 la prezentul ghid.

Se va verifica Declarația privind respectarea aplicării principiului DNSH în implementarea proiectului (anexa nr.18 la prezentul ghid, secțiunile A și B) și informațiile/documentele prezentate pentru probarea modului de aplicare a principiului DNSH.

În situația în care solicitantul nu demonstrează implementarea principiului de „a nu prejudicia în mod semnificativ” (DNSH – „Do No Significant Harm”) și nu prezintă documentele justificative, ANANP va emite decizii de reziliere a contractelor de finanțare, cu recuperarea sumelor acordate necuvenit.

### Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea

În procesul de pregătire, verificare, implementare și durabilitate a contractului de finanțare, solicitantul respectă legislația națională și comunitară aplicabilă în domeniul egalității de șanse, de gen, nediscriminare, accesibilitate.

Se va vedea Declarația de angajament (anexa nr.17 la ghid). Aspectele se corelează cu informațiile completate în cererea de finanțare.

**Atenție!**

Perioada estimată de implementare a activităților proiectului se va corela cu cerințele din anexa nr.8 și nu va depăși 30.03.2026.

Perioada estimată de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul semnării contractului de finanțare a proiectului.

Aspectele se corelează cu informațiile completate în Cererea de finanțare.

# 4. ELIGIBILITATEA CHELTUIELILOR

Baza legală pentru stabilirea eligibilității cheltuielilor:

Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;

Ordonanță de urgență nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență cu modificările și completările ulterioare, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare.

În cadrul unui proiect cheltuielile pot fi eligibile și neeligibile. Finanțarea va fi acordată doar pentru rambursarea cheltuielilor eligibile.

Fondurile nerambursabile vor fi acordate beneficiarilor eligibili pentru investiții în active corporale și/sau necorporale, conform următoarei listei indicative a cheltuielilor eligibile:

1. investiții specifice de echipare/dotare a infrastructurii existente care să răspundă nevoilor specifice ale proiectului, în cuantum de maximum **10 %** din valoarea proiectului;
2. efectuarea de studii și expertize necesare actualizării planului/lor de management, prin resurse de expertiză atrase prin proceduri de achiziție, așa cum au fost prevăzute și justificate în cererea de finanțare, în cuantum de maximum **50%** din valoarea proiectului;
3. Salarii/onorarii pentru experții beneficiarului, implicați direct în activități ce vizează expertiza tehnică necesară pentru actualizarea planului/planurilor de management[[12]](#footnote-12);
4. Cheltuieli cu deplasarea experților, necesare pentru derularea activităților de expertiză aferente proiectului;
5. cheltuieli pentru comisioane, cote, taxe aferente avizării planului de management;
6. cheltuieli de informare, comunicare și publicitate în cuantum de maximum **5%** din valoarea proiectului;
7. închiriere de mijloace / echipamente de transport / monitorizare necesare pentru desfășurarea activităților specifice actualizării planurilor de management în cuantum de maximum **5%** din valoarea proiectului, dacă acestea nu fac obiectul achizițiilor specificate la categoria prevăzută la pct. b);
8. activități de auditare a proiectului, maximum **1%** dar nu mai mult de 50000 euro echivalent în lei cu TVA.
9. studiile elaborate și finalizate după 01.02.2020 și anterior datei de semnare a contractului de finanțare ce conțin date și informații necesare elaborării/actualizării planului/planurilor de management sunt eligibile doar în condițiile în care acestea sunt actualizate, corespund calitativ și sunt în conformitate cu CID-ul.

Cheltuielile necesare pentru implementarea proiectului sunt eligibile dacă:

1. sunt necesare pentru realizarea proiectului, să corespundă unor activități eligibile prevăzute în proiect și să fie incluse în bugetul proiectului;
2. sunt rezonabile și necesare realizării operațiunii și să conducă la atingerea țintei/jalonului;
3. sunt angajate și plătite, în condițiile legii, începând cu data de 1 februarie 2020 și până pe data de finalizare a proiectului, respectiv 30.03.2026, doar dacă se face dovada că sunt realizate în vederea atingerii obiectivelor proiectului și cu respectarea termenelor prevăzute;
4. sunt însoțite de facturi emise în conformitate cu prevederile legislației naționale sau de alte documente contabile cu valoare probatorie echivalentă facturilor, pe baza cărora cheltuielile să poată fi auditate și identificate;
5. nu au făcut obiectul altor finanțări publice, în condițiile legii.
6. nu contravin prevederilor PNRR;
7. sunt cuprinse în bugetul proiectului;
8. respectă prevederile legislației comunitare și naționale aplicabile, inclusiv în ceea ce privește regimul achizițiilor publice;
9. **sunt înregistrate distinct în contabilitatea beneficiarului, cu respectarea prevederilor aplicabile;**
10. sunt în conformitate cu contractul de finanțare, încheiat între coordonatorul de reformă/investiție și beneficiar;
11. sunt însoțite de documente justificative.

Rata de finanțare acordată prin PNRR este de 100% din valoarea cheltuielilor eligibile ale proiectului, fără TVA. În ceea ce privește TVA-ul aferent, valoarea acestuia se suportă de la bugetul de stat.

**Cheltuieli neeligibile**:

1. cheltuieli cu achiziția de echipamente/bunuri second-hand;
2. cheltuieli pentru organizarea procedurilor de achiziții;
3. cheltuielile de personal necesare pentru managementul proiectului. Acestea reprezentând contribuția proprie a Solicitantului/Beneficiarului/Partenerului;
4. cheltuieli generale de administrație aferente activității UIP (chirii, poștă, telefon, fax etc.);
5. cheltuieli financiare, respectiv prime de asigurare, comisioane, taxe (altele decât cele aferente avizării planului de management) rata și dobânzi aferente creditelor;
6. contribuția în natură;
7. amenzi, penalități cheltuieli de judecată;
8. cheltuieli de mentenanța a echipamentelor și / sau sistemelor;
9. dobânzi debitoare;
10. sumele rezultate din diferențele de curs valutar;
11. costuri de amortizare;
12. cheltuielile efectuate cu achizițiile în regim de leasing;
13. orice alte cheltuieli considerate necesare pentru atingerea obiectivelor proiectului și care nu fac parte din lista de cheltuieli eligibile sunt considerate cheltuieli neeligibile, iar solicitantul se obligă să le suporte din fonduri proprii;
14. construcția, achiziția și/sau renovarea clădirilor;
15. achiziția de teren;
16. orice cheltuieli generate de achiziția/preluarea de publicații, studii, baze de date, material cartografic, informații referitoare la cartare/inventariere pentru habitate și specii vizate de propunerea de proiect care au fost anterior finanțate;
17. achiziția de active mobile (mașini, utilaje, bărci, etc) sau componente pentru / ale acestora.

**Atenție !**

Cheltuielile neeligibile sau cheltuielile care devin neeligibile prin nerespectare prevederilor prezentului ghid, vor fi suportate integral de către beneficiarul finanțării.

În etapa de evaluare, pentru cheltuielile care nu respectă condițiile de eligibilitate enunțate, se poate acorda beneficiarului posibilitatea de a le trece în categoria celor neeligibile. În caz contrar acestea vor conduce la diminuarea de către ANANP a valorii eligibile a proiectului.

Se va asigura de către solicitant evitarea dublei finanțări a activităților propuse prin proiect cu cele realizate prin alte programe operaționale sau prin alte programe cu surse publice de finanțare.

În conformitate cu prevederile legale privind conflictul de interese, frauda, corupția și dubla finanțare, solicitantul, emite declarația privind evitarea conflictelor de interese, a fraudei, corupției și dublei finanțări, prevăzută în anexa nr.19 la prezentul ghid.

În cazul identificării unei situații de dublă finanțare, se vor emite decizii de reziliere a contractelor de finanțare și se vor recupera sumele acordate necuvenit.

**Atenție !**

Este necesar ca solicitantul să planifice implementarea și calendarul activităților, corelat cu necesarul de susținere financiară (cereri de transfer) a acestora inclusiv din perspectiva capacitații susținerii fluxului bugetar, în acest sens, solicitantul trebuie să elaboreze graficul estimativ al cererilor de transfer, procentul și cuantumul acestora.

**Solicitantul trebuie să țină cont de faptul că tranșa finală a plăților efectuate ca urmare a implementării proiectului NU poate să fie mai mică de 30% din valoarea eligibilă a contractului.**

**Ținând cont de prevederile art.4 alin.(1) lit. b) din Legea nr. 98/2016 privind achizițiile publice, cu modificările și completările ulterioare, precum și ale art.9 alin.(2) și** a**rt.23 alin.(7^1) din Ordonanța de urgență a Guvernului nr. 124/2021, aprobată cu modificări și completări prin Legea nr.178/2022, cu modificările și completările ulterioare, după contractare, beneficiarii pot solicita prin cereri de transfer, plata avansurilor în cuantum de până la 13% din valoarea contractelor de achiziții încheiate în vederea implementării proiectelor, pe baza previziunilor de etapă.**

Pragul valoric de până la 13%, reprezintă pragul maximal care poate fi acordat pentru fiecare contract de achiziții publice,  în condițiile reglementate de art.4 alin.(1) și (3) din **Hotărârea Guvernului nr.264/2003** privind stabilirea acțiunilor și categoriilor de cheltuieli, criteriilor, procedurilor și limitelor pentru efectuarea de plăti în avans din fonduri publice, republicată, cu modificările și completările ulterioare, respectiv:

**În contextul parteneriatelor public/privat este obligatorie efectuarea achizițiilor de către entitatea publică, care are calitatea de autoritate contractantă, în sensul celor subliniate de prevederile art. 4 alin.(1) lit. b) din Legea nr.98/2016, cu modificările și completările ulterioare, evitând orice situație de interpretare eronată cu privire la aplicabilitatea legislației incidente în domeniul achiziții publice, respectiv dacă sau nu are calitatea de autoritatea contractantă, coroborat cu aplicarea mecanismului de acordare și recuperarea avansului legal specificat.**

# DEPUNEREA ȘI COMPLETAREA CERERILOR DE FINANȚARE

## Modalitatea de depunere a cererilor de finanțare

Cererile de finanțare însoțită de documentele suport se transmite la ANANP prin aplicația informatică **proiecte.pnrr.gov.ro**, doar în intervalele de depunere menționate la secțiunea indicată în prezentul ghid. Nu se pot transmite cereri de finanțare în afara perioadei de depunere, aplicația blocând înregistrarea acestora.

Data depunerii Cererii de finanțare este considerată data transmiterii solicitării prin aplicația informatică.

Toate solicitările de clarificări, precum și răspunsul la acestea se transmit exclusiv prin intermediul aplicației informatice specificată mai sus.

Cererile de finanțare depuse prin sistemul informatic, precum și toate documentele care le însoțesc, se vor transmite sub semnătura electronică extinsă a reprezentantului legal al solicitantului, certificată în conformitate cu prevederile legale în vigoare.

Cererile de finanțare se vor completa cu valorile eligibile ale proiectelor generate de către aplicația informatică, exprimate în lei fără TVA, luând în considerare cursul de schimb 1 euro = 4,98 lei.

La transmitere, fiecare cerere de finanțare va primi un număr de înregistrare, conținând data și ora înregistrării, comunicat solicitantului în mod automat, prin aplicația informatică. Orice corespondență ulterioară va face referire, în mod obligatoriu, la numărul de înregistrare a cererii de finanțare generat și transmis în mod automat de aplicația informatică.

##  Limba utilizată la completarea cererii de finanțare

Limba utilizată în completarea cererii de finanțare este limba română.

Pentru toate documentele anexate, redactate în alte limbi dacă este cazul, se va anexa o traducere în limba română realizată fie de un traducător autorizat, fie de solicitant (caz în care pe traducere acesta va face mențiunea “Îmi asum răspunderea privind corectitudinea traducerii“ și va semna).

## Cererea de finanțare și Anexe

Cererea de finanțare este compusă din:

**-Cererea de finanțare**.

**-Anexele la cererea de finanțare** - documentele completate de solicitant sau, după caz, scanate, salvate în format .pdf, semnate cu semnătură electronică extinsă, bazată pe un certificat calificat, eliberat de un furnizor de servicii de certificare acreditat și încărcate în aplicația electronică.

Documentele depuse, ca parte din cererea de finanțare, trebuie să fie lizibile și complete.

### Documente statutare ale solicitantului (la depunerea cererii de finanțare)

* Actul statutar de constituire;
* Certificatul de înregistrare fiscală.

### Documente privind identificarea reprezentantului legal al solicitantului (la depunerea cererii de finanțare și, dacă este cazul, la contractare – pentru modificări ale reprezentantului)

* O copie a cărții de identitate a reprezentantului legal;
* Actul administrativ de nominalizare a reprezentantului pentru relația cu ANANP în derularea proiectului.

### Declarație de consimțământ privind prelucrarea datelor cu caracter personal

* Solicitantul (Liderul de parteneriat) va solicita câte o Declarație de consimțământ din partea fiecărui partener, pe care le va anexa Acordului de parteneriat.
* Odată cu cererea de finanțare se va depune doar Declarația de consimțământ asumată de Solicitant (Lider).

### Declarația de eligibilitate a solicitantului – anexa nr. 6 (la depunerea cererii de finanțare)

### Declarația de angajament a solicitantului – anexa nr. 17 (la depunerea cererii de finanțare)

### Declarația privind TVA aferentă cheltuielilor ce vor fi efectuate în cadrul proiectului propus spre finanțare, prevăzută în anexa nr. 20 la prezentul ghid (la depunerea cererii de finanțare)

### Declarația privind respectarea aplicării principiului DNSH în implementarea proiectului – anexa nr. 18 la ghid (la depunerea cererii de finanțare)

### Acordul de parteneriat – anexa nr. 3 la ghid (dacă este cazul)

##  Semnarea cererii de finanțare și a documentelor anexate

Pentru transmiterea cererilor de finanțare prin aplicația informatica proiecte.pnrr.gov.ro, semnătura electronică extinsă a reprezentantului legal al solicitantului (individual/ lider de parteneriat) / împuternicitul solicitantului, trebuie să fie certificată în conformitate cu prevederile legale în vigoare.

Declarațiile în nume propriu ale reprezentantului legal al solicitantului pot fi semnate astfel:

* electronic cu semnătură electronică extinsă, certificată în conformitate cu prevederile legale în vigoare .

Astfel, documentele anexate la cererea de finanțare vor fi încărcate în copie format pdf. sub semnătură electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

**Atenție !**

Pentru declarațiile solicitate în nume personal de reprezentantului legal, nu se acceptă însușirea și semnarea acestora de către o altă persoană împuternicită.

## Renunțarea la cererea de finanțare

Retragerea cererii de finanțare se va face numai de către reprezentantul legal al solicitantului finanțării sau de către persoana împuternicită prin mandat/împuternicire specială, în baza unui/unei Ordin/ Decizie/ Hotărâri de retragere a proiectului (cererii de finanțare).

Retragerea solicitării de finanțare se poate realiza prin sistemul informatic, până la momentul semnării contractului de finanțare.

# CONTRACTAREA ȘI IMPLEMENTAREA PROIECTELOR

## Contractarea proiectelor

ANANP va întocmi documentațiile de contractare pentru proiectele care au fost declarate eligibile în urma verificării, precum și în urma finalizării contestațiilor depuse, cu respectarea condiției de încadrare în alocarea financiară a apelului de proiecte. În vederea semnării contractelor de finanțare, ANANP va transmite informări către solicitanții ale căror cereri de finanțare au fost aprobate.

Se consideră renunțare la finanțare netransmiterea contractului de finanțare semnat de solicitantul eligibil în termen de 15 de zile de la informarea prevăzută mai sus.

Contractul se întocmește în două exemplare, câte unul pentru fiecare parte.

Încheierea contractului este condiționată de prezentarea de către solicitantul eligibil a documentelor corespunzătoare momentului contractării, respectiv:

### Certificate care să ateste lipsa datoriilor fiscale restante și, după caz, graficul de reeșalonare a datoriilor către bugetul consolidat și bugetul local, (la contractare) – *documentul trebuie să se afle în perioada de valabilitate la data depunerii.*

### Certificatul de cazier judiciar (*la contractare*) – *documentul trebuie să se afle în perioada de valabilitate la data depunerii.*

### Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicită finanțare din PNRR (denumirea, adresa băncii/ trezoreriei, codul IBAN al contului în care se derulează operațiunile cu ANANP)

## Implementarea și monitorizarea proiectelor

Monitorizarea implementării contractelor de finanțare **din punct de vedere tehnic și financiar** se va realiza de către ANANP**.**

Pe toată perioada de implementare a proiectului, beneficiarul finanțării:

1. trebuie să respecte obligațiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile;
2. trebuie să notifice ANANP asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în prezentul Ghidul în termen de cel mult 5 zile lucrătoare de la luarea la cunoștință a situației respective;
3. trebuie să respecte prevederile legislației comunitare și naționale în domeniul dezvoltării durabile, egalității de șanse, egalității de gen și nediscriminării;
4. În cazul în care Liderul de parteneriat este o instituție de învățământ superior particulară acreditată, procedurile de atribuire vor fi derulate în baza Ordinului ministrului investițiilor și proiectelor europene nr.372/2024 privind aprobarea modalității de derulare a procedurii de achiziție pentru atribuirea contractelor de furnizare de produse, prestare de servicii, execuție de lucrări finanțate din fonduri externe nerambursabile și rambursabile aferente Mecanismului de redresare și reziliență, alocate prin Planul Național de Redresare și Reziliență aplicabile beneficiarilor privați care nu au obligația respectării prevederilor legale aplicabile în domeniul achizițiilor publice, precum și a listei utilizate pentru verificarea achizițiilor derulate de aceștia;
5. este obligat să furnizeze orice informații de natură tehnică sau financiară legate de proiect, solicitate de către ANANP, MMAP, Autoritatea de Certificare, Autoritatea de Audit, MIPE sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
6. este obligat să asigure accesul la documente și informații și accesul la fața locului al reprezentanților CE, ECA, AA, EPPO, OLAF, DLAF și DNA, ca urmare a unei adrese de notificare a auditului/controlului;
7. are obligația arhivării și păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă;
8. are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
9. trebuie să îndeplinească măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, **cu respectarea prevederilor Manualului de identitate vizuală a PNRR** elaborat de către MIPE și aprobat prin ordin al ministrului

Perioada de implementare a activităților proiectului se referă la activitățile realizate după momentul semnării contractului de finanțare a proiectului.

**Perioada de implementare nu poate depăși data de 30.06.2026.**

Astfel, **termenul limită de predare către ANANP a versiunii finale a planului de management actualizat este 30.03.2026.**

În cazul neîndeplinirii integrale/parțiale a acțiunilor/ indicatorilor de proiect, respectiv până la termenele maximale aprobate, recuperarea sprijinului se va realiza cu respectarea principiului proporționalității.

Trimestrial, după semnarea contractului de finanțare, beneficiarul va depune la ANANP un Raport de progres privind stadiul implementării proiectului. Acesta va cuprinde informații\* cu privire la:

1. raportarea progresului înregistrat în obținerea avizelor/ acordurilor/ autorizațiilor necesare demarării investițiilor;
2. raportare cu privire la îndeplinirea obligațiilor referitoare la asigurarea elementelor de identitate vizuală specifice MRR;
3. raportare cu privire la progresul fizic și financiar al investiției;
4. probleme și dificultăți întâmpinate;
5. măsuri de remediere propuse;
6. alte aspecte sau documente justificative, după caz.

\**Lista este orientativă. Raportul de progres – formular tipizat este pus la dispoziție de ANANP*.

Totodată, prin Raportul de progres se va asigura și colectarea datelor privind beneficiarul final al fondurilor, în conformitate cu art. 22 alin. (2) lit. d) din Regulamentul (UE) 2021/241 al Parlamentului European și al Consiliului din 12 februarie 2021.

Raportul de progres – formular tipizat ce va constitui anexa la contractul de finanțare, va fi pus la dispoziție de ANANP.

ANANP poate transmite **solicitări de clarificări/completări pe documentele transmise de beneficiar în etapa de implementare**. Netransmiterea unui răspuns complet și în termen la solicitarea de clarificări poate conduce la rezilierea contractului de finanțare, în conformitate cu prevederile ghidului specific/contractului de finanțare.

# FINANȚAREA CHELTUIELILOR ELIGIBILE

**Mecanismul de finanțare**

În termen de cel mult 30 de zile calendaristice de la semnarea contractului de finanțare sau odată cu depunerea primei cereri de transfer, beneficiarul trebuie să depună Graficul inițial estimativ privind estimările trimestriale de fonduri și termenele de depunere a cererilor de transfer, în care va preciza numărul estimat de cereri de transfer si valoarea acestora. Numărul de cereri și valorile aferente pot fi modificate ulterior prin depunerea de Grafice estimative rectificative.

Transferul către beneficiari al sumelor eligibile, conform prevederilor Ordonanței de urgență a Guvernului nr. 124/2021, aprobată cu modificări și completări prin Legea nr.178/2022, cu modificările și completările ulterioare și a normelor metodologice de aplicare a acestora, se realizează în baza cererilor de transfer depuse de beneficiari, în condițiile și pe baza documentelor prevăzute prin contractele de finanțare, precum și conform documentației justificative stabilite prin prezentul ghid.

**Cerere de transfer[[13]](#footnote-13) -** cererea depusă de către un beneficiar, prin care se solicită ANANP virarea sumelor, în baza contractului de finanțare și a documentației justificative stabilite prin ghiduri specifice pentru demararea și finanțarea activităților proiectului.

Cu excepția transferului de sume pentru facturile reprezentând avansuri și plăți efectuate începând cu data de 1 februarie 2020, cererea de transfer se depune numai după finalizarea integrală cel puțin a unei faze din proiect.

**Notă !**

„Fază de proiect” se înțelege acea etapă intermediară care descrie o activitate completă din cadrul proiectului, asumată de către solicitant la nivelul unui grafic de prestare al serviciilor, care va fi controlat printr-un sistem de puncte de referință sub forma unor faza determinante, raportate la luni de implementare, corelat cu graficul inițial estimativ privind estimările trimestriale de fonduri și termenele de depunere a cererilor de transfer pe baza cărora se vor autoriza sumele solicitate la plată asigurând monitorizarea și evaluarea evoluției realizării livrabilelor.

În acest caz, graficul de prestarea serviciilor va definii:

 a) punctele de referință;

 b) termenul, calculat de la Data de Începere Prestării serviciilor, pentru atingerea fiecărui punct de referință;

 c) metoda de stabilire a punctelor de referință și a termenelor aferente pe baza Programului de Referință pentru fiecare lună de implementare a contractului de finanțare raportat la sezonalitate.

Beneficiarii depun la ANANP cereri de transfer pentru plățile care urmează a fi efectuate, cu excepția cazului în care plățile au fost efectuate începând cu data de 1 februarie 2020, în condițiile art.37 din Ordonanța de urgență a Guvernului nr. 124/2021, aprobată cu modificări și completări prin Legea nr.178/2022, cu modificările și completările ulterioare, înainte de semnarea contractului de finanțare, pentru care se întocmesc cereri de transfer distincte care se depun la ANANP în termen de 15 zile lucrătoare de la aprobarea contractelor de finanțare.

**Termene de autorizare/plată**

În termen de 10 zile lucrătoare de la data depunerii cererii de transfer întocmite conform contractului de finanțare, ANANP autorizează cheltuielile cuprinse în cererea de transfer și efectuează plata sumelor autorizate în termen de 5 zile lucrătoare de la aprobarea documentelor de către ordonatorul principal de credite.

În situația în care sunt necesare documente adiționale sau clarificări, termenul de 10 zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul ultimei cereri de transfer depuse de beneficiar în cadrul proiectului, termene menționate anterior pot fi prelungite cu durata necesară efectuării tuturor verificărilor procedurale, dar fără a depăși 45 de zile de la data depunerii cererii de transfer.

După efectuarea plății, ANANP notifică beneficiarul cu privire la plata aferentă cheltuielilor autorizate din cererea de transfer.

**Reconcilierea contabilă**

Beneficiarii de proiecte finanțate din fonduri europene au obligația să țină pentru fiecare proiect o evidență contabilă distinctă, folosind conturi analitice distincte.

În vederea efectuării reconcilierii contabile dintre conturile contabile ale ANANP și cele ale beneficiarilor pentru proiectele implementate în cadrul PNRR, beneficiarii au obligația transmiterii trimestriale, până la data de 20 a lunii următoare perioadei de raportare, a formularului - *Notificare cu privire la reconcilierea contabilă*, din care să rezulte sumele primite de la ANANP, conform prevederilor din contractele de finanțare.

**Cererile de transfer**

Fiecare cerere de **transfer** transmisă de beneficiar trebuie să reflecte separat, pentru fiecare an calendaristic, cheltuielile efectuate în cadrul proiectului.

ANANP își rezervă dreptul de a refuza integral/parțial efectuarea plății aferentă unei cereri de transfer, dacă nu au fost transmise documentele menționate la secțiunile anterioare, în termenele solicitate și cu respectarea prevederilor legale sau ale contractului de finanțare încheiat, sau dacă documentațiile nu sunt corecte și conforme, ori conțin informații și documente neconforme.

Beneficiarii finanțării care efectuează plăți în valută în cadrul proiectului solicită prin cererile de transfer contravaloarea în lei a acestora la cursul Băncii Naționale a României, denumită în continuare BNR, din data întocmirii documentelor de plată în valută.

**Documente anexate cererii de transfer:**

1. procese-verbale de recepție la finalizarea studiilor/expertizelor necesare actualizării planului de management, precum și alte documente justificative stabilite prin instrucțiuni aprobate de președintele ANANP;
2. studiile/ expertizele efectuate, avizate în conformitate cu prevederile legale;
3. fișe de pontaj ale experților remunerați și livrabilele aferente activității acestora;
4. documente justificative care să demonstreze implementarea principiului de „a nu prejudicia în mod semnificativ” (DNSH – „Do No Significant Harm”) așa cum sunt solicitate și asumate prin Declarația privind respectarea aplicării principiului DNSH în implementarea proiectului;
5. raport de finalizare (la ultima cerere de transfer);
6. alte documente, după caz.

*\*Toate documentele prezentate în perioada de implementare, inclusiv cele anexate cererii de transfer trebuie să fie în conformitate cu prevederile legislației incidente și cu respectarea obligațiilor prevăzute în PNRR.*

**Procedura cuprinzând modul de transmitere a cererii de transfer și a documentelor anexate acesteia, precum și alte instrucțiuni necesare pentru desfășurare procesului de decontare se elaborează la nivelul ANANP , se aprobă prin dispoziția președintelui și se aduce la cunoștința persoanelor interesate prin publicarea pe pagina de internet a instituției,** <http://ananp.gov.ro/>

Proiectul se consideră finalizat în momentul în care Beneficiarul predă către ANANP planul/planurile de management actualizate (în conformitate cu angajamentul luat prin cererea de finanțare), împreună cu dreptul de proprietate/autor, în baza unui proces verbal cantitativ și calitativ de predare-primire.

După finalizarea proiectului, beneficiarul:

1. este obligat să furnizeze orice informații de natură tehnică sau financiară legate de proiect, solicitate de către ANANP, MMAP, MIPE, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR.
2. este obligat să asigure accesul la documente și informații și accesul la fața locului al reprezentanților CE, ECA, AA, EPPO, OLAF, DLAF și DNA, ca urmare a unei adrese de notificare a auditului/controlului.
3. are obligația arhivării și păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă.
4. are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri.

Trebuie să mențină măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către MIPE și aprobat prin ordin al ministrului.

# PREVENIREA, VERIFICAREA ȘI CONSTATAREA NEREGULILOR

Activitatea de prevenire, verificare și constatarea neregulilor se va desfășura pe toată perioada de implementare și durabilitate a proiectelor, de către autoritățile, cu rol de verificare și control, respectiv cu competențe în gestionarea fondurilor externe nerambursabile/rambursabile alocate României prin Mecanismul de redresare și reziliență, cu respectarea prevederilor **Ordonanței de urgență a Guvernului nr. 70/2022** **privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de redresare și reziliență și/sau a fondurilor publice naționale aferente acestora și recuperarea creanțelor rezultate, aprobată cu modificări și completări prin Legea nr. 227/2023.**

# MODIFICAREA GHIDULUI SOLICITANTULUI

Se pot emite ordine de ministru pentru modificarea prevederilor prezentului ghid pentru actualizarea cu eventuale modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare pentru asigurarea principiului tratamentului nediscriminatoriu al tuturor solicitanților de finanțare. ANANP va emite instrucțiuni în aplicarea prevederilor prezentului ghid. Pentru asigurarea principiului transparenței ANANP va publica ordinele de modificare a prezentului ghid pe pagina de internet a autorității.

# ANEXE

|  |  |
| --- | --- |
| **Anexa nr.** | **Contextul legat de conținut** |
| Anexa nr. 1 | Cerere de finanțare - model |
| Anexa nr. 2 | Contract de finanțare - model |
| Anexa nr. 3 | Acord de parteneriat - model |
| Anexa nr. 4 | Metodologie selecție partener |
| Anexa nr. 5 | Domenii și specializări de expertiză și activitate  |
| Anexa nr. 6 | Declarația de eligibilitate  |
| Anexa nr. 7 | Zone de proiect pe regiuni  |
| Anexa nr. 8 | Lista siturilor Natura2000 și prioritizarea acestora |
| Anexa nr. 9 | Detalii zone de proiect  |
| Anexa nr. 10 | Alocarea financiară |
| Anexa nr. 11 | Metodologie și model grile de evaluare |
| Anexa nr. 12 | Monitorizare - Calendar detaliat și coordonatele geografice de desfășurare a activităților de teren  |
| Anexa nr. 13 | Declarație de disponibilitate  |
| Anexa nr. 14 | Habitate naturale, specii și gruparea acestora,utilizate pentru elaborarea studiilor în vederea actualizării planurilor de management  |
| Anexa nr. 15 | Grafic/calendar pentru activități și livrabile - model |
| Anexa nr. 16 | Formular buget - model |
| Anexa nr. 17 | Declarație de angajament  |
| Anexa nr. 18 | Declarația privind respectarea aplicării principiului DNSH |
| Anexa nr. 19 | Declarația privind evitarea conflictelor de interese, a fraudei, corupției și dublei finanțări |
| Anexa nr. 20 | Declarație privind eligibilitatea TVA  |

Anexele nr.1-20 fac parte integrantă din prezentul Ghid.

1. <https://eur-lex.europa.eu/legal-content/RO/TXT/?uri=CELEX:52021PC0608> [↑](#footnote-ref-1)
2. <https://mfe.gov.ro/wp-content/uploads/2021/10/3b8dd96a5d1d9695829329ea8f21c03a.rar> [↑](#footnote-ref-2)
3. Statutul acreditării se dovedește cu actul normativ în vigoare. [↑](#footnote-ref-3)
4. În conformitate cu Hotărârea Adunării generală a Academiei Române nr. 4/2021 pentru modificarea Statutului Academiei Române [↑](#footnote-ref-4)
5. În conformitate cu Ordonanța Guvernului nr. 57/2002 privind cercetarea științifică și dezvoltarea tehnologică, aprobată cu modificări și completări prin Legea nr.324/2003, cu modificările și completările ulterioare; [↑](#footnote-ref-5)
6. Legea muzeelor și a colecțiilor publice nr. 311/2003, cu modificările și completările ulterioare; [↑](#footnote-ref-6)
7. <https://circabc.europa.eu/sd/a/68834981-033a-4d8e-b306-54dd8b6f48fa/commission%20note%20on%20setting%20conservation%20objectives.pdf> [↑](#footnote-ref-7)
8. Motivarea evidențiază faptul că în conformitate cu prevederile planului de management în vigoare, a formularelor standard, a obiectivelor și măsurilor specifice de conservare, a informațiilor științifice relevante, habitatul/grupa de habitate sau specia/grupa de specii nu sunt prezente în zona de proiect. [↑](#footnote-ref-8)
9. <https://ananp.gov.ro/obiective-de-conservare-specifice/> [↑](#footnote-ref-9)
10. Metodologia / protocolul trebuie elaborat în conformitate cu legislația specifică în vigoare. [↑](#footnote-ref-10)
11. <https://ec.europa.eu/environment/nature/natura2000/management/docs/commission_note/commission_note2_EN.pdf>

<https://circabc.europa.eu/ui/group/3f466d71-92a7-49eb-9c63-6cb0fadf29dc/library/3a8cbb6b-c03d-41af-ab2f-941fb2cbf41b?p=6&n=10&sort=modified_DESC> [↑](#footnote-ref-11)
12. Instituțiile publice eligibile pot aplica prevederile Hotărârii Guvernului nr. 1188/2022 privind aprobarea Planului național de cercetare, dezvoltare și inovare 2022-2027, cu modificările și completările ulterioare. [↑](#footnote-ref-12)
13. Conform prevederilor OUG nr. 124/ 2021, cu modificările și completările ulterioare [↑](#footnote-ref-13)